Najavljeno povećanje plata prosvetnih radnika\nMinistar finansija Mlađan Dinkić najavio je danas da će plate prosvetnih radnika u osnovnim i srednjim školama i profesora na univerzitetima biti veće za 30 odsto sledeće godine u odnosu na plate iz decembra ove godine.\n"Predvideli smo značajno povećanje plata u prosveti za sledeću godinu, jer smo obećali da će prosveta biti prioritet u javnim službama za 2005. godinu", kazao je Dinkić posle sastanka sa predstavnicima tri reprezentativna sindikata prosvete, kojem je prisustvovao i ministar prosvete i sporta Slobodan Vuksanović.\nDinkić je dodao da je Ministarstvo finansija uputilo sindikatima predlog protokola o povećanju plata zaposlenih u prosveti, a da će predstavnici sindikata sa članstvom porazgovarati narednih dana o potpisivanju tog protokola.\nMinistar Dinkić je precizirao da je predviđeno povećanje plata zaposlenih u prosveti po osnovu povećanja osnovice za 9,1 odsto i po osnovu rasta raspona u koeficijentima.\nPrema Dinkićevim rečima, povećanja plata se kreću u tri grupe i to 30 odsto za nastavnike sa fakultetom, 20 za nastavnike nižeg stepena stručne spreme i 9,1 za nekvalifikovano nenastavno osoblje.\nPovećanje raspona u koeficijentima, kako je najavio ministar finansija, primenjivalo bi se od plate za februar 2005. godine, koja se isplaćuje u martu, dok bi povećanje osnovice trebalo da se ostvari u tri etape, u martu, junu i oktobru mesecu.


Svečana akademija povodom proslave 760 godina postojanja Sjenice\nNaslovnica NAJNOVIJE Politika Svečana akademija povodom proslave 760 godina postojanja Sjenice\nSjenica – Povodom jubileja Sjenice koji ove godine slavi 760 godina postojanja, u sali bioskopa je održana svečana akademija na kojoj su dodijeljena priznanja, nakon akademije upriličen je koktel za zvanice, a zatim i koncertom sevdaha za sve sugrađane.\nPredsjednik opštine Sjenica, Hazbo Mujović, u svom govoru je naglasio da je srećan što se nakon dugogodišnje pauze na jedan dostojanstven i svečan način obilježava Dan opštine Sjenica, 14. avgust. Istakao je da je srećan što je njemu pripala čast kao predsjedniku opštine da bude domaćin velikom broju gostiju koji su svojim dolaskom potvrdili prijateljske veze sa Sjenicom, bilo da su iz regiona, zemlje ili inostranstva. Posebna čast je bila ugostiti Ministra u Vladi Srbije, dr Sulejmana Ugljanina, koji je nakon primanja plakete Kancelariji za održivi razvoj nedovoljno razvijenih područja istakao da Sjenica ovom prilikom obilježava tradiciju urbanog života dugu 760 godina i da je srećan što sarađuje sa rukovodstvom opštine Sjenica.\nOvom prilikom uručeno je sedam plaketa za izuzetan doprinos, pet zahvalnica za doprinos razvoju opštine Sjenica, kao i jedno posebno priznanje opštinskom štabu za vanredne situacije.\nProslava dana Sjenice obeležava se nizom sportskih i kulturnih manifestacija, počev od 14. avgusta, a završava se 18. avgusta zatvaranjem manifestacije Dani sjeničke pite, u organizaciji Turističke organizacije Sjenica.


VUČIĆ: Država će pomoći jačanje vinogradara i vinara - eVršac\nPredsednik Srbije Aleksandar Vučić najavio je da će Država pomoći razvoju vinarstva i vinogradarstva, kroz jačanje proizvodnje, promocije i prodaje.\nMere iz Nacionalnog investicionog plana napravićemo zajedno sa strukom, samim vinarima i vinogradarima, kako bi pomoć bila usmerena na aktivnosti koje su njima potrebne, poručio je tim povodom predsednik Srbije.\nImamo vredne ljude koji su svoj trud i rad investirali u proizvodnju vina vrhunskog kvaliteta. Država će pomoći da proizvodnju pojačaju i plasiraju. U Nacionalnom investicionom planu predvidjena su sredstva za razvoj vinarstva i vinogradarstva, dodao je predsednik.\nRazmatraćemo i mogućnosti administrativnih rasterećenja, transparentnijih uslova prodaje na tržištu i drugih olakšica kako bi pomogli brži razvoj vinske industrije, istakao je Vučić na svom zvaničnom Instagram nalogu.


Kako će se obeležiti božićni praznici širom Evrope\nTanjug 24. decembra 2020. 16:23\nLONDON – Vlade širom Evrope pokušavaju da balansiraju između izbegavanja širenja korona virusa tokom božićnih praznika i omogućavanja ljudima da slave sa porodicom i prijateljima.\nPrema Rojtersu, ovo su neke od mera koje će neke evropske zemlje usvojiti za svečanosti na kraju godine\nVeliki deo Engleske biće stavljen pod najstroža ograničenja za kovid-19 od 26. decembra, saopštil je britanska vlada, dok se veoma zarazna varijanta i dalje širi. Gotovo svi u Škotskoj i Severnoj Irskoj takođe će biti pod najvišim nivoom ograničenja nakon Božića.\nNegativni test za COVID-19 ne stariji od tri dana biće potreban za putnike koji ulaze u Holandiju od 29. decembra. Vlada je takođe ograničila okupljanje na dve osobe uz privremeno olakšanje podižući ograničenje na tri odrasla posetioca tokom tri dana oko Božića .\nRestorani, sportski i rekreativni centri biće zatvoreni u Švejcarskoj na mesec dana od 22. decembra. Prodavnice će ostati otvorene sa ograničenim kapacitetom.


CVIJANOVIĆ: Dogovor moguć, ali uz uvažavanje političke realnosti | Banjaluka.net\n“Oni misle da SNSD tako žarko želi da dođe na vlast u Sarajevu da će prihvatiti sve. Ne, nećemo prihvatiti stvari koje nisu u skladu sa Ustavom, stvari koje nisu u skladu sa političkim realnostima i stvari za koje nemamo podršku naroda”, rekla je Cvijanovićeva za “Euroblic”.\n“Dakle, hajde da pričamo o onom o čemu smo saglasni, a da rješavamo ono o čemu nismo, a ne da ono oko čega se ne slažemo nametnemo kao jedno jedino pitanje i da sve drugo zbog toga treba da propadne”, istakla je ona.\n“Priča o NATO putu je samo isprodukovana da bi bila kočnica za blokiranje procesa, a ne da bi bila neka tema oko koje treba dase usaglasimo i nađemo rješenje”, navela je ona te podsjetila da je Srpska uvijek za saradnju sa NATO-om i da postoji Rezolucija Narodne skupštine Republike Srpske o zaštiti ustavnog poretka i proglašenju vojne neutralnosti Republike.\nNa pitanje kako će Narodna skupština Srpske odgovoriti na blokadu vlasti na nivou BiH, Cvijanovićeva je rekla da će se republički parlament ozbiljno baviti temama koje su važne za funkcionisanje Republike i da će njen odgovor biti legalistički, kao što je bio i do sada.\n“Mi smo legalisti i znamo na koji način stvari u okviru BiH treba da budu koncipirane. Ustav BiH je vrlo jasan po tom pitanju i nemate dilemu ko ima pravo na kakvo predstavljanje. U svakom slučaju, ponudićemo partnerstvo da se razgovara i to na način koji će biti realan, racionalan i uvažiti interese svih”, navela je ona.\nCvijanovićeva se kreće u demografsku obnovu na sveobuhvatniji način, što znači angažman više institucija istovremeno.\n“Imamo određenu studiju koja nam pokazuje gdje su problemi i šta treba da se radi, šta je važno sada kada imamo taj set mjera koji traje već godinama, jer ćemo ga obnoviti, modifikovati i dodati neke nove stvari”, dodala je ona.


Završena sjednica Predstavničkog doma PSBiH - Klix.ba\n29.4.2008. u 19:37\nPredstavnički dom Parlamentarne skupštine BiH je danas u Sarajevu usvojio Prijedlog zakona o poljoprivredi, ishrani i ruralnom razvoju BiH.\nUsvojen je i Prijedlog okvirnog zakona o zaštiti i spašavanju ljudi i materijalnih dobara od prirodnih i drugih nesreća u BiH.\nPredloženim zakonom se, između ostalog, uspostavlja Operativno-komunikacijski centar BiH i uvodi sistem jedinstvenog evropskog broja za hitne slučajeve -112. Ovaj centar trebalo bi da formira Vijeće ministara u okviru Ministarstva sigurnosti, a s njim će se uvezati operativni centri drugih institucija i organa BiH, kao i centri entiteta i Brčko Distrikta.\nPoslanici nisu prihvatili negativan izvještaj Zajedničke komisije za odbranu i sigurnost PSBiH o Prijedlogu zakona o izmjenama zakona o učešću pripadnika Oružanih snaga BiH, policijskih službenika, državnih službenika i ostalih zaposlenika u operacijama podrške miru i drugim aktivnostima u inozemstvu.\nS obzirom na to da je ova komisija dva puta razmatrala predloženi zakon i dostavljala negativan izvještaj o njemu, prema poslovniku, nema više mogućnosti za njegovo razmatranje nego se obustavlja postupak.\nPrijedlog zakona o dužnostima i pravima članova Parlamentarne skupštine BiH, koji je predložilo dvadesetak poslanika, predlagači su povukli iz procedure. Usvojen je zaključak da se zaduži Vijeće ministara BiH da zajedno s nadležnim komisijama, vodeći računa o evropskoj praksi, pripremi prijedlog zakona koji bi regulirao ovu oblast.\nPoslanici su podržali principe Prijedloga zakona o Agenciji za identifikaciona dokumenta, evidenciju i razmjenu podataka BiH, te prijedloga zakona o izmjenama i dopunama Zakona o polaganju pravosudnog ispita u BiH i Zakona o policijskim službenicima BiH.\nPredstavnički dom nije podržao negativan izvještaj Zajedničke komisije za odbranu i sigurnost PSBiH o Prijedlogu zakona o kontroli kretanja oružja i vojne opreme. Prihvaćen je zaključak da Zajednička komisija u saradnji s Vijećem ministara BiH i entitetskim vladama još jednom sagleda predloženi zakon i dostavi Domu novi izvještaj.\nPrihvaćen je zahtjev da se Prijedlog zakona o zaštiti domaće proizvodnje unutar sporazuma CEFTA, koji je predložio poslanik Jerko Ivanković Lijanović, razmatra po skraćenom postupku.\nInicijativa poslanika SDP-a BiH Denisa Bećirovića u vezi s pripremom zakona o zabranih svih neofašističkih organizacija i upotrebe njihovih simbola, uključujući zabranu ustaških i četnički organizacija, kao i onih koje se naslanjaju na tradiciju Handžar-divizije nije prihvaćena jer je nisu podržali poslanici iz Republike Srpske.\nUsvojen je zaključak da se zaduži Vijeće ministara BiH da pripremi prijedlog zakona o zabrani svih neofašističkih organizacija i upotrebe njihovih simbola.\nPoslanici su prihvatili i izvještaje o radu nekoliko državnih institucija za 2007. godinu te dali saglasnost za ratifikaciju nekoliko međunarodnih sporazuma, ugovora i konvencija.\nEU: BiH će u maju potpisati SSP\n29.04.2008. u 20:28\nRehn: Značajan dan za Evropu i za Srbiju\n29.04.2008. u 19:17


Najlepše grudi Srbije : Crveni tepih\nNajlepše grudi Srbije\nPostavljeno 22 Aug 2010\nDa su naše žene jedno od najlepših prirodnih bogatstava koje imamo, uverili su se svi oni koji su došli u petak uveče na finale izbora za „Alo!“ najlepši dekolte Srbije, na kome je za prsa ispred ostalih bila Fidanka Đorđević!\nPrsata Vranjanka očarala je sve prisutne svojim prirodnim bujnim grudima, ostavivši iza sebe Katarinu Simić iz Loznice, koja je uzela mesto prve pratilje, i Novosađanku Jovanu Stojadinov, koja će tokom sledećih godinu dana nositi lentu druge pratilje.\nNaš tradicionalni izbor iz godine u godinu privlači sve veću pažnju javnosti, o čemu je svedočio i podatak da se u klubu „Tajm aut“ na Adi Ciganliji još pre početka defilea nije moglo naći slobodno mesto. Neki od posetilaca priznali su nam da su doputovali iz drugih gradova samo da bi videli 25 devojaka iz svih krajeva Srbije koje su se borile za laskavu titulu. Muškarci iz publike koristili su svaki trenutak kako bi uslikali obdarene lepotice dok šetaju pistom.\nProgram je svojim opaskama i duhovitim predstavljanjem devojaka obeležio voditelj Zoran Kesić, koji ni u jednom trenutku nije ostao ravnodušan na grudi devojaka, koje su non-stop prolazile pored njega, kao ni na našu prvu pobednicu Moniku Kiš, koja mu je pomogla u vođenju programa.\nŽiri je naglasio da nije imao nimalo lak posao i da im se zavrtelo u glavi od velikih grudi koje su imali prilike da vide, ali su na kraju doneli odluku sa kojom se složila većina članova žirija, ali i publika u klubu, što se moglo videti i po gromoglasnom aplauzu koji je Fidanka dobila po proglašenju.\nNeke od takmičarki bile su razočarane nakon proglašenja, ali kasnije su u vreloj atmosferi u klubu „Tajm aut“ prebrodile poraz i uživale u žurki koja je trajala do jutra.


Beograđanin (44) IZBODEN u Kotoru, zadobio ranu duboku 10 centimetara: UHAPŠEN osumnjičeni za napad - Radio Balkan Seher Mahala\nBeograđanin (44) IZBODEN u Kotoru, zadobio ranu duboku 10 centimetara: UHAPŠEN osumnjičeni za napad\nNakon saslušanja, nadležni tužioc doneo je rešenje o zadržavanju do 72 sata počiniocu dela\nKotorska policija u kratkom roku identifikovala osobu koja je nanela teške telesne povrede oštećenom licu u tom gradu.\n– Policiji u Kotoru je 20. juna u 00.30 časova od strane medicinskog osoblja Hitne medicinske pomoći Kotor prijavljeno da je u njihove prostorije primljeno lice V.V. (44) iz Beograda, sa prebivalištem u Kotoru, sa ubodnom ranom u predelu nadlaktice desne ruke – navodi se u saopštenju Uprave policije Crne Gore.\nPolicija je obaveštena i da je ovo lice transportovano u Specijalnu bolnicu Vaso Ćuković u Risnu gde je hospitalizovan, te je od strane lekara konstatovano da je zadobio tešku telesnu povredu nerva ruke u vidu ubodne rane, dubine od oko 10 centimetara.\n– Kotorska policija je preduzela mere i radnje iz svoje nadležnosti i u kratkom roku identifikovala počinioca ovoga dela, V.M. (33) iz Kotora, za kojeg se sumnja da je izvršio krivično delo teška telesna povreda na štetu V.V. na način što je 20. juna oko 00.15 časova ispred jednog ugostiteljskog objekta u Kotoru nožem naneo povredu oštećenom – dodaje se u saopštenju policije.\nV.M. je lišen slobode i priveden nadležnom tužiocu u zakonskom roku, koji mu je nakon saslušanja doneo rešenje o zadržavanju do 72 sata.(RBSM-RADIO)\nSve na pola: DJEVOJKU ČASTIO ROĐENDANSKIM PUTOVANJEM, ALI DA ONA PLATI DIO TROŠKOVA\n(Video) Drama na američkom aerodromu: Avion sletio bez prednjih točkova


Čajetinski predškolci od danas u vrtićima – ZoomUe\nČAJETINA – Štab za vanredne situacije opštine Čajetina je preporučio Predškolskoj ustanovi „Radost“ Čajetina da danas može započeti normalizaciju procesa rada tako što će dozvoliti da sva upisana deca iz pripremnih predškolskih grupa imaju mogućnost, ukoliko roditelji imaju potrebu, da pohađaju svoje vaspitne grupe.\nRad se mora održavati uz poštovanje svih epidemioloških i zdravstvenih mera i preporuka, uz potvrdu nadležnog lekara o zdravstvenom stanju deteta, u cilju postepenog povećanja boja dece u Ustanovi i normalizacije procesa rada.\nKonkretizacija sledećih mera za postepeno povećavanje dece u vaspitnim grupama će se razmatrati naknadno, uz praćenje epidemiološke situacije na terenu i preporuke nadležnog Ministarstva.\nRoditelji čija dece iz pripremnih predškolskih grupa budu pohađala vrtić, neće plaćati ovu uslugu za period od 25. do 31. maja.\nIzložba fotografija sa Arlema u nedelju na trgu\nby branko · Published 2 јула, 2015\nPoraz Jedinstva od Batajnice (VIDEO)\nby Ivan Jankovic · Published 29 новембра, 2021\nU Ravnima uče istoriju snimajući filmove (video)\n5 новембра, 2014\nby branko · Published 5 новембра, 2014\nNext story Raspisan 12. Konkurs za aforističara godine\nPrevious story Drugi minimalac biće isplaćen prve nedelje juna


Tuzla dobila kamerni orkestar - Klix.ba\nPoslije tri decenije Tuzla dobila kamerni orkestar\nPoslije tri decenije\nTuzla dobila kamerni orkestar\n31.1.2013. u 13:52\nDvanaest muzičara različitih profila sačinjavaju gudački kamerni orkestar koji je poslije trideset godina ponovo oformljen u Tuzli. Osnivači planiraju ojačati tuzlansku kulturnu scenu, a prvi koncert novoformirani orkestar će imati u nedjelju u Međunarodnoj galeriji portreta u Tuzli.\nVoditeljica orkestra Nataša Kakaš kaže kako će publika uživati u djelima velikih kompozitora poput Mozarta, Vivaldija, Straussa, Piazzolla, Brahmsa... Inače, u BiH kamerni orkesti egzistiraju u Sarajevu, Banjoj Luci, Mostaru i Zenici.\n"Projekat ne bi bio realizovan da nije bilo entuzijazma tuzlanskih umjetnika. Smatram kako je ovakav orkestar u interesu grada i kantona", kaže Dženan Jusufović, direktor Međunarodne galerije portreta.\nVoditeljica orkestra Nataša Kakeš ističe kako orkestar ima odlične violinistice iz Srednje muzičke škole, ali i članove koji su u međuvremenu promijenili profesiju. Međutim, odlučili su da se vrate svojoj prvoj ljubavi - muzici.


Tag: Isplata - Radio Kontakt Plus\nProces prijave za jednokratnu pomoć mladima u iznosu od 100 evra počinje 16. maja, a oni starosti od 16 do 29 godina moći će da se prijave na portalu Uprave za trezor do 31. maja, objavilo je Ministarstvo finansija, i dodalo da će ta pomoć biti isplaćena 1, 2. i 3. juna.\nNajavljena isplata duple socijale na Kosovu\nKosovski ministar finansija, rada i transfera, Hekuran Murati, saopštio je da će danas biti isplaćena dupla socijalna pomoć u sklopu nedavno usvojenog paketa kosovske vlade.\nIsplata novčanih naknada nezaposlenima 20. i 21. aprila\nIsplata redovnih novčanih naknada nezaposlenim licima za mart 2022. godine vršiće se sutra - 20. aprila, saopšteno je iz Nacionalne službe za zapošljavanje.\nIsplata dečjeg, roditeljskog dodatka i drugih socijalnih davanja 20. aprila\nIsplata dečjeg i roditeljskog dodatka, kao i ostalih socijalnih davanja za mart 2022. godine, za Srbiju i KiM počinje 20. aprila, saopšteno je iz Banke Poštanska štedionica.\nKosovska vlada odobrila povećanje minimalne zarade na 250 evra\nKosovska vlada usvojila je danas Nacrt zakona kojim se utvrđuje povećanje minimalne zarade na Kosovu na iznos od 250 evra neto ili 264 evra bruto.\nKurti: Dupla socijala za april i po 100 evra penzionerima, studentima i radnicima u privatnom i javnom sektoru\nKosovski premijer Aljbin Kurti najavio je danas novi paket pomoći građanima. Nova pomoć kosovske vlade biće od koristi penzionerima, socijalno ugroženima, studentima, kao i radnicima privatnog i javnog sektora.\nIsplata novčanih naknada nezaposlenima 22. i 23. marta\nIsplata redovnih novčanih naknada nezaposlenim licima za februar 2022. godine vršiće se danas - 22. marta, saopšteno je iz Nacionalne službe za zapošljavanje.


Rusija je zaradila skoro 120 milijardi dolara dodatnog prihoda zahvaljujući sporazumu o smanjenju proizvodnje nafte.\n"Tokom dve godine važenja sporazuma ''OPEK +'', Rusija je ostvarila najmanje 120 milijardi dolara dodatnog prihoda, prema procenama", rekao je ruski ministar energetike Aleksandar Novak u intervjuu za poslovni dnevnik Komersant, prenosi Raša tudej.\nOn je naveo da niske cene nafte stvaraju dodatne probleme državnom budžetu i celokupnoj ekonomiji, i da njihov nagli pad može da utiče na nacionalnu valutu i stopu inflacije.\n"Iz tog razloga je važna procena efekata koje ima saradnja sa državama OPEK-a po ekonomiju naše zemlje", dodao je Novak.\nStabilnost tržišta u prvoj polovini naredne godine može se obezbediti smanjenjem proizvodnje nafte, smatra ruski ministar, koji ne isključuje mogućnost produžetka važenja postojećeg sporazuma između naftnog kartela i njegovih saveznika.\n“Ne mogu da prognoziram period važenja ugovora članica i nečlanica OPEK-a, treba da pratimo aktuelna kretanja na tržištu nafte. Međutim, važno je to da će se saradnja nastaviti u jedno ili drugoj formi, jer je prethodni sporazum potvrdio svoju svrsishodnost“, rekao je Novak.\nSporazum između 15 članica OPEK-a i partnerskih zemalja, na čelu sa Rusijom, koji je zaključen početkom decembra 2018. godine na sastanku u Beču, predviđa smanjenje proizvodnje sirove nafte za 1,2 miliona barela dnevno (bpd) tokom prvih šest meseci iduće godine, prenosi Tanjug.\nNovi sporazum praktično dolazi kao nastavak prethodnog, koji je potpisan krajem 2016. godine, s ciljem smanjenja pumpanja nafte za oko milion barela dnevno usled sunovrata cena tog energenta koji je počeo polovinom 2014. godine.\nIndija će naftu Iranu, umesto dolarima, plaćati svojom valutom


Odbojkaši Spartaka su prošle sezone pomalo nesrećno ispustili priliku da se vrate u Super ligu. Ovoga puta žele da taj propust nadoknade, a priliku da ponovo postanu deo srpske odbojkaške elite imaju kroz baraž duele. Protivnik je poznato ime muške odbojke u Srbiji – beogradski Partizan, ali bez obzira na to, Golubovi veruju u promociju u viši rang.\nDobra saradnja u napadu\nMedana i Pavlovića\nDa je vera bila opravdano jaka pokazala je već prva utakmica baraža u kojoj je Spartak u Beogradu sa 3:0 (25:15, 25:18, 25:18) savladao crno- bele. Golubovi su bili bolji rival tokom cele utakmice, mnogo su manje grešili u odnosu na rivala, a jedan od ključnih elemenata bio je blok. Statistika otkriva da su Golubovi imali čak 15 direktnih blok poena, a crno-beli tek 3.\nPartizan je na startu seta poveo sa 3:0, te se u tom momentu činilo da će se odbojkaši iz Subotice više mučiti. Proradio je, srećom, blok u pravo vreme, tri bloka su vezali Tumbas, Eremić i Pavlović, a uz tri vezane greške rivala, Spartak okreće na 8:5. Nova tri vezana bloka, ovoga puta sva tri Pavlovića donose Spartaku prednost od 14:6. Ubrzo je u napadu prošao Kecman, usledio je as Medana, novi blok Jungića, a kada je semofor pokazao 18:8 bilo je itekako jasno ko će steći početnu prednost.\nDva dobra napada srednjaka Spartaka, Tumbasa i Pavlovića, te po blok i as Eremića donose Spartaku vođstvo od 6:3 u uvodnom delu drugog perioda. Kecman i Jungić su bili dobri u napadu, na drugoj strani su im odgovorili Buša i Ristić, te je rezultat bio 9:10. Domaći su vezali potom dve greške, Jungić dva napada, pa je, kako se set bližio kraju, ekipa iz Subotice sticala prednost. Kecman je preuzeo odgovornost u napadu, za 18:13, a njegova nova dva poena dovode Golubove do prednosti od 22:15 i velike šanse za drugi set. Domaći su pokušali da urade nešto više, ali ih je Jungić sprečio u toj nameri.\nTreći set je bio izjednačen do rezultata 14:14. Tada su domaći vezali tri greške, a potom dva nova bloka Pavlovića za čas dovode Spartak do prednosti od 20:15. Kecman dovodi Spartak na korak do brejka u Beogradu, bilo je 24:16, a isti igrač ubrzo stavlja napadom tačku na meč.\nPartizan: Buša 7, Sretenović, Nedeljković (libero), Skakić, Batak, Tasić, Ristić 13 (3 as), Kovač 2 (1 bl), Negić (libero), Veličković 3, Polomac 4 (2 bl, 1 as), Perišić 2.\nSpartak: Milović (libero), Jungić 11 (3 bl, 1 as), Peić (libero), Medan 3 (1 bl, 1 as), Eremić 8 (2 bl, 2 as), Đurđević, Konkolj, Kecman 12 (1 bl), Pualić, Pavlović 8 (5 bl), Tumbas 4 (3 bl), Lozić.\nNaredni baraž meč igra se u petak, 14. aprila, u Hali sportova, u 19 sati. Baraž serija se igra na tri dobijena meča.\nPripreme duže trajale\n– Za baraž seriju se pripremamo praktično već poslednje dve nedelje, odnosno od momenta kada smo osigurali drugo mesto na tabeli Prve lige. Iako najviše obraćamo pažnju na našu igru i trudimo se da popravimo sve ono što nam nije išlo u Prvoj ligi, pogledali smo, naravno i rivala. Partizan je mlada i perspektivna ekipa, sa kvalitetnim pojedincima i vrhunskim trenerom i sigurno ekipa koja se ne odriče unapred mesta u Super ligi. Jasno je da nam sledi jedna kvalitetna i fizički izuzetno naporna baraž serija – otkriva Uroš Kecman, prvotimac Subotičana, kako su se Golubovi spremali za baraž seriju.


Savez za Srbiju: Stvorena alternativa vlasti | Novinska agencija Beta\nDjilas: RTB Bor predat kineskoj kompaniji za džabe\nMeta: Nemačka bi mogla da ima ključnu ulogu u uklanjanju prepreka za dijalog o Kosovu\nMiodrag Zec: Gradjani protestuju, podanici slušaju\nSrbiji će, ovim tempom, biti potrebno 40 godina da iskoreni siromaštvo (VIDEO)\n16:00 - VestiU nesreći u rudniku u Kini stradalo 20 rudara\n15:40 - VestiSRS: Gradski odbor Novog Sada od ponedeljka u kampanji za predstojeće izbore u Srbiji\n15:25 - VestiCarGo: Tražimo sastanak sa Vladom ili idemo na protest, ministarka Mihajlović u dilu s taksi mafijom\n15:20 - SportGodja najbrža u spustu u Kran Montani\n15:20 - EkonomijaTO Budva: U 2018. Budvu posetilo više od 130.000 turista iz Srbije\n15:15 - VestiGeneralna sekretarka RCC: Nastavljamo rad sa regionom do samita u Poznanju\n14:45 - VestiStefanović: Granica sigurna, nova oprema za bržu proveru pasoša, zajednička kontrola s komšijama\n14:30 - VestiPožar u restoranu Durmitor, nema povredjenih\n14:20 - VestiDjurić: Srbija neće dozvoliti ugrožavanje bezbednosti Srba na Kosovu\nPOLITIKA | 07.09.2018 10:50 > 07.09 11:16\nSavez za Srbiju: Stvorena alternativa vlasti\nOsnivači opozicionog Saveza za Srbiju ocenili su u Sremskoj Mitrovici da je u Srbiji stvorena alternativa vlasti i da se normalnost vraća u državu.\nLider Narodne stranke Vuk Jeremić rekao je sinoć na skupu da su formiranjem Saveza za Srbiju počele promene koje pored gradjana Srbije vide i predstavnici medjunarodne zajednice.\n"Danas postoji snaga koja dolazi posle (predsednika Srbije Aleksandra) Vučića, a to je Savez za Srbiju i zbog toga postoji inicijativa za razgovor. Tema tih razgovora biće 30 tačaka programa, a medju njima i pitanje Kosova i Metohije, gde je Savez zauzeo jasan i državotvoran stav koji ni na jedan način ne može ugroziti mir i stabilnost na ovim prostorima", rekao je Jeremić, a prenela pres služba Saveza za Srbiju.\nPredsednik Demokratske stranke Zoran Lutovac ocenio je da nije vreme za posebnosti, već za okupljanje i stvaranje širokog političkog saveza koji će biti alternativa vlasti.\n"Nalazimo se u pretpolitičkom dobu, a to znači da nemamo institucije, nemamo nezavisno sudstvo i vladavinu prava i to se najbolje vidi na konkretnim primerima poput onog kada jedna žena u sedamdesetoj godini puca u lažnog investitora. Ona nije pucala samo u njega, već u državu u kojoj nema vladavine prava, nema nezavisnog sudstva, ona je pucala u institucije koje su pod uticajem korupcije i kriminala", rekao je Lutovac.\nPredsednik stranke Zajedno za Srbiju Nebojša Zelenović kazao je da će se u Srbiji uskoro odlučivati o tome da li su gradjani ti koji donese odluke o svojim životima i svom novcu, ili će o njihovim životima odlučivati samo jedan čovek, kao što je to danas slučaj.\nLider "Levice Srbije" Borko Stefanović rekao je da se u 30 tačaka programa mogu naći odgovori na ekonomska, privredna i društvena pitanja.\n"Kada pitamo svi šta je to što se dogodilo u Srbiji da se sve stranke, pokreti, strukovna udruženja, sindikati i pojedinci, ljudi koji ideološki ili politički nemaju ništa zajedničko, udruže protiv zla i uništavanja države, dobićemo jasan odgovor, upravo to zlo i uništavanje ove države", rekao je Stefanović.\nOn je istakao da će dovesti Srbiju u mogućnost da ima prelaznu vladu stručnjaka koja će otvoriti vrata za slobodu i "normalno disanje" u državi, a nakon čega bi mogli da se takmiče u svojim posebnostima.\nLider pokreta Dveri Boško Obradović rekao je da danas postoje dve Srbije koje paralelno egzistiraju.\n"Dok mi ovde, u stvarnosti, pokušavamo da rešavamo neke konkretne probleme, da zaustavimo odlazak naše dece u inostranstvo, pretvaranje naših ljudi u jeftinu radnu snagu, totalnu rasprodaju prirodnih i privrednih bogatstava, zaustavljanje predaje Kosova i Metohije, u drugoj Srbiji počinje najveći dogadjaj 'Zadruga 2', rijaliti šou, kao slika ove vlasti", kazao je Obradović.\nOn je kazao da je Srbija pretvorena u "rijaliti šou" i da "više ništa nije normalno", te da su se zbog toga okupili u Savez za Srbiju da bi povratili normalnost u zemlju.\nSutra umeren i jak jutarnji mraz, tokom dana pretežno sunčano\nDjurić: Srbija neće dozvoliti ugrožavanje bezbednosti Srba na ...\nPožar u restoranu Durmitor, nema povredjenih\nStefanović: Granica sigurna, nova oprema za bržu proveru pasoša, ...\nSRS: Gradski odbor Novog Sada od ponedeljka u kampanji za ...\nCarGo: Tražimo sastanak sa Vladom ili idemo na protest, ministarka ...\nGeneralna sekretarka RCC: Nastavljamo rad sa regionom do samita u ...


Tuborg OPEN i Chainsmokers, jedni od najpopularnijih muzičkih izvođača današnjice, udružili su snage kako bi učinili „otkrivanje muzike“ zabavnijim i prijatnijim nego ikada ranije, pozivajući fanove iz celog sveta da se pridruže kampanji, zajedno sa nekim od najvećih i najboljih muzičkih zvezda u Evropi i Aziji.\nU kampanji će učestvovati izvođači iz Srbije, Bosne, Bugarske, Kine, Nepala i Uzbekistana. Ovi izvođači će kreirati potpuno novu muziku koristeći nezaboravni ritam pesme “Hope”, sa albuma sastava The Chainsmokers , “ Sick Boy”, koja je do sada dostigla preko bilion strimova širom sveta.\nChainsmokersi, producentski duo koji čine Alex Pall i Drew Taggart, dostigli su internacionalnu slavu 2016. godine. Probili su se sa hitovima "Don't Let Me Down" u kom vokale izvodi Daya i "Closer" u kom vokale izvodi Halsey. U aprilu 2017. godine, grupa je izbacila svoj debi album “Memories… Do Not Open”, na kome se nalazi i neverovatni multi-nagrađivani hit: "Something Just Like This", u saradnji sa grupom Coldplay.\n“Definitivno smo zainteresovani da vidimo kako će to ljudi protumačiti. Ova kampanja uključuje toliko različitih kultura da je nemoguće predvideti kako će izvođači interpretirati ili reinterpretirati naše pesme. Biće veoma interesantno videti kako se spajaju različiti kulturni uticaji sa našom muzikom.”\nAlex Pall je dodao:\n“Pružena je mogućnost svim ovim neverovatnim izvođačima širom sveta da uključe svoju kulturu, svoje iskustvo i svoj muzički ukus u našu muziku. To je veoma uzbudljivo jer su ovo veoma posebne zemlje sa neverovatnom kulturom i bogatom muzičkom istorijom. Kampanje kao što je Tuborg OPEN čine muziku većom a svet manjim. ”\nNakon tri uspešne godine ponovnog stvaranja muzike sa Tuborg OPEN kampanjom, Srbija se još jednom našla na globalnoj muzičkoj mapi brenda Tuborg i pridružiće se bitu jednih od najpopularnijih umetnika širom sveta. Nakon velikog uspeha koji je postigao prošle godine radeći kaver za numeru „Rockabye“ benda Clean Bandit, Marko Louis dobija još jednu priliku da očara obožavatelje muzike širom sveta, sa njegovim jedinstvenim osećajem za muziku, ritam, perkusije i stil.\nGovoreći o prilici da sarađuje sa muzičkim duom The Chainsmokers, Marko je rekao: „Karakterističan bit pesme „Hope“, velika je inspiracija za igru sa neobičnim muzičkim elementima, vokalima, beatboxom, to je vrsta kreativnosti kojoj se uvek radujem, posebno kada to radim pod okriljem tako velikih umetnika. Zadovoljstvo mi je da sam ponovo deo ove kampanje, s obzirom da je prošla godina donela toliko sjajnih stvari i novog iskustva u mom životu i karijeri, da ne mogu biti više ponosan. Nadam se da ćemo napraviti hit koji će zavrteti leto, i jedva čekam da svi čuju kako sam implementirao ovaj prepoznatljivi „hook“ u novi Tuborg OPEN hit.\n“Tuborg ima dugogodišnju povezanost sa muzikom, obzirom da je više od 60 godina uključen u neke od najvećih i najboljih muzičkih festivala širom sveta.\nOd pokretanja Tuborg Open kampanje 2017. godine, nismo mogli ni da zamislimo kakav će uticaj imati. Ova kampanja rezultirala je sa više od 25 novih pesama, omogućila je izvođačima širom sveta da sarađuju sa globalno poznatim izvođačima kao što su Major Lazer, Clean Bandit, Diplo i MØ i veoma nam je drago da nastavljamo ovu tradiciju sa duom The Chainsmokers u 2020. godini. Cilj Tuborg Open kampanje je oduvek bio širenje vidika publike i pružanje prilike ljudima da iskuse novu muziku iz različitih kulturnih pozadina i tako će biti i ove godine.”\nO Tuborg OPEN kampanji:\n- Tuborg Open koristi muziku kao platformu u osnaživanju ljudi da budu “otvoreni za više", pozivajući ih da izazovu sopstvenu percepciju. U svetu muzike to znači pružiti ljudima priliku da dožive muziku na novi, njima nepoznat način, okupljajući izvođače iz različitih kultura i pozadina. Ideja je da uvek postoji nešto novo što možemo otkriti - nova muzika, novi prijatelji, nova mesta, nova iskustva.\n- Svake godine, Tuborg Open kampanja bazira se na saradnji sa internacionalnom muzičkom zvezdom, čija muzika se koristi kao baza sa saradnju sa izvođačima širom sveta. U nastavku možete pogledati kako su izgledale prethodne saradnje:\n- “The Tuborg Beat” sa Major Lazer -Bit koji je poslat izvođačima širom sveta da sarađuju na njemu i kreiraju svoje pesme\n- “Stay Open” sa Diplo and MØ – podsticanje ljudi da ostanu otvoreni za nova iskustva istražujući novu muziku\n- “Going on Shuffle” sa Clean Bandit – pomaganje ljudima da otkriju novu muziku i iskustva kroz saradnju\nTuborg Open kampanja treba da deluje na ljubitelje muzike kao način za otkrivanje više muzike, više novog iskustva i da se zabave više nego ikad ranije.


Datum objave: četvrtak, 30 jula, 2015\nUdruženje porodica kidnapovanih i ubijenih na Kosovu i Metohiji apelovalo je danas da memorijalni centar koji će biti izgrađen u Beogradu za srpske žrtve stradale u ratovima dvedesetih godina prošlog vijeka obuhvati i vojnike nekadašnje JNA ubijene 1990. godine u Sloveniji.\nOvo udruženje osudilo je odluku da memorijalni centar, koji će biti izgrađen u Beogradu, obuhvati samo žrtve od 1991. do 1999. godine, i podsjetilo da je na Kosovu i Metohiji po dolasku međunarodnih snaga do 2000. godine kidnapovano i ubijeno više od 1.300 Srba i Roma.\n“Građanski rat nije počeo 1991. godine u Hrvatskoj, već je krvavo počeo 1990. godine u Sloveniji ubistvima 55 nenaoružanih vojnika tadašnje JNA”, podsjetilo je Udruženje.\nU saopštenju se ističe da je Udruženje porodica kidnapovanih i ubijenih, civila, vojnika i policajaca na Kosovu i Metohiji godinama od svih vlada Srbije tražilo izgradnju spomenika i osuđuje činjenica da uprkos tome ono nije uključeno u Odbor koji je donosio odluke o idejnom rješenju za spomenik srpskim žrtvama.\nIstičući da niko nema prava da ignoriše žrtve, ovo udruženje je najavilo da će protestovati ukoliko na spomeniku ne budu imena svih Srba koji su pali kao žrtve sukoba devedesetih godina na prostoru bivše Jugoslavije.\n“Ako na tom spomeniku ne budu imena ubijenih vojnika u Sloveniji, kao i ubijenih civila, vojnika, policajaca 1998, 1999, 2000…2004 godine na Kosovu i Metohiji nemamo pravo da podržimo taj spomenik, već ćemo danonoćno ispred `Srpskog zida plača`, koji je postavljen ispred Narodne skupštine 8. jula ove godine zahtevati da grad dodeli lokaciju, a država izgradi spomenik u parku kod Predsedništva Srbije za sve Srbe”, navodi se u saopštenju.


Festival će se održati u gradu Jambolu, Republika Bugarska, u periodu od 22. do 25. 02. 2018. godine.\nOpćinska administracija Grada Jambola poziva predstavnike Bosne i Hercegovine da učestvuju na ovoj manifestaciji.\nFokus festivala „Kukerlandija“ je prezentiranje tradicija maškara koje su povezane sa dolaskom proljeća, tipičnih za region te upoznavanje stranih tradicija i običaja.\nUčestvovati mogu izvođači folklora, maškaradnih i karnevalskih igara koje prezentiraju običaje i igre karakteristične za kulturu podneblja zemlje koje predstavljaju.\nOrganizator Međunarodnog festivala maškara „Kukerlandija“ snosi troškove dvodnevnog boravka, dok putne troškove snose sami učesnici.


Ceo svet trenutno boluje od zavisnsoti od fosilnih goriva. Čitava svetska privreda i praktično sav napredak civilizacije u poslednjih 200 godina napajan je pomoću sagorevanja uglja, nafte i gasa, međutim za to smo platili skupu cenu.\nNaši vazduh i voda su zagađeni, a planeta je vać sada toplija za oko 1,2 °C u odnosu na predindustrijski period.\nNa svu sreću sada možemo da proizvodimo energiju na mnogo čistiji način nego ranije, a odgovor se nalazi u iskorišćavanju potencijala koji nam daju Sunce i vetar.\nObnovljivi izvori energije doživeli su neverovatan razvoj u poslednjih 20 godina. Oni su prešli put od skupe alternative kojom su se zanimale samo bogate države do apsolutnog mejnstrima, tako da sada praktično sve države na svetu zasnivaju svoju energetsku budućnost na ovim izvorima.\nKakve sve probleme je izazvala stara „Mega energetika”, kako je došlo do neverovatnog uspona obnovljivih izvora, šta nas sve oečkuje u budućnosti na polju energetike i kakve su perspektive Srbije u svemu tome.\nNa ove teme razgovarali smo sa Nikolom Rajakovićem, profesorom Elektrotehničkog fakulteta u penziji i predsednikom Saveza energetičara i Majom Turković višom potpredsednicom za Evropu u kompaniji Continental Wind Partners.


Udruženja građana – Општина Градишка – Званична веб презентација\nNevladina organizacija (NVO) je udruženje građana ili organizacija koja nije pod nadležnošću vlade i čiji osnivač nije država. Zbog toga NVO je uglavnom nezavisna od vlade. Termin se uglavnom odnosi na društvene, kulturne, pravne i druge grupe koje se zalažu za određene ciljeve koji su prevashodno neprofitni i nekomercijalni. Nevladine organizacije kroz svoju aktivnost štite interese određenih grupa građana i dobijaju sve veći značaj u razvoju civilnog društva.\nRad nevladinih organizacija regulisan je Zakonom o udruženjima i fondacijama Republike Srpske („Službeni glasnik Republike Srpske”, br. 52/01). Ovim zakonom su propisani način osnivanja, rad, finansiranje, sredstva i prestanak rada udruženja i fondacija.\nNevladine organizacije imaju određene ciljeve i zadatke koje provode uglavnom kroz projekte koji se realizuju u različitim oblastima, apliciranjem istih prema Opštini i drugim donatorima.\nNevladine organizacije na području opštine Gradiška koje djeluju u oblasti kulture, boračko-invalidske zaštite, poljoprivrede i sporta su većinom direktni korisnici Budžeta. Rad nevladinih organizacija i aktivnosti koje doprinose poboljšanju funkcionisanja civilnog društva na teritoriji opštine Gradiška, regulisan je Odlukom o kriterijima, načinu i postupku raspodjele sredstava nevladinim organizacijama („Službeni glasnik opštine Gradiška broj: 1/06, 4/13). Ovom odlukom definisani su kriteriji praćenja utroška sredstava nevladinih organizacija koja su im dodijeljena od opštine Gradiška putem konkursa.\nObzirom da nevladin sektor u svijetu zauzima značajno mjesto u funkcionisanju i razvoju demokratskog društva, opština Gradiška podržava razvoj nevladinog sektora, uz stalno iniciranje poboljšanja rada i efikasnije djelovanje nevladinog sektora na području opštine Gradiška. Nadležni organi opštine pomažu udruženjima građana da izrađuju kvalitetne projekte korisne za unapređenje i razvoj lokalne zajednice.\nOpština Gradiška kroz finansiranje projekata NVO nastoji približiti način društvenog života naših građana i razvoj građanske i demokratske svijesti načinu kako je to uređeno u drugim evropskim zemljama. Nevladinim organizacijama je omogućena svakodnevna komunikacija sa nadležnim Odjeljenjem za društvene djelatnosti i službenikom za nevladin sektor, koji im pružaju stručnu pomoć pri obavljanju njihovih aktivnosti i omogućavaju pristup potrebnim podacima i informacijama.\nNa području opštine djeluje veliki broj kulturnih i sportskih udruženja koja se finansiraju kroz budžetom predviđene programe te invalidne organizacije koje su direktni budžetski korisnici. Pored navedenih značajno mjesto pripada udruženjima koja se finansiraju kroz projekte a to su:\nUdruženje „Most“ Gradiška\nOmladinska organizacija „OMO“ Gradiška\nUdruženje građana „Omladinski centar Petar Kočić“ Romanovci\nUdruženje „Jež“ Gradiška\nUdruženje građana „Omladinska organizacija volonteri“ Gradiška\nOmladinski savjet opštine Gradiška\nOpštinsko udruženje oboljelih od PTSP-a\nSavez žena oboljelih od raka dojke „Iskra“ – Podružnica Gradiška\nUdruženje „Amaterski radio klub Mihajlo Pupin“ Gradiška\nUdruženje građana „Eduka” Gradiška\nSvetosavska omladinska zajednica – Podružnica Gradiška\nUdruženje „Forum Gradiščanaca“ Gradiška\nUdruženje građana – dnevni centar „Ostarimo zajedno“ Gradiška\nUdruženje građana „777“ Gradiška\nUdruženje žena „Izlazak Sunca“ Dubrave\nUdruženje samohranih roditelja „Stella“ Gradiška\nUdruženje samohranih roditelja „Svjetlost“ Gradiška\nUdruženje „Žena i porodica“ Gradiška\nUdruženje građana „Rastimo zajedno“ Gradiška\nUdruženje roditelja sa četvero i više djece opštine Gradiška\nDruštvo „Josip Broz Tito“ Banja Luka ogranak Gradiška\nUdruženje Roma „Sunce – kham“ – Gradiška\nUdruženje građana „Romski informativni centar“ Gradiška\nUdruženje žena Romkinja „Romano ternipe“\nUdruženje žena oboljelih od raka dojke „Narcis“ Gradiška\nUdruženje građana „Razvojni centar – SPEKTAR“ Gradiška\nUdruženje „Radio klub Gradiška“ Gradiška\nUdruženje „Potrošač“ Gradiška\nUdruženje građana „Eko planet“ Gradiška\nUdruženje građana „Rasadnik“ Gradiška\nUdruženje građana „Gradiška sela“ Gradiška\nUdruženje za ruralni razvoj „Ruralna mreža“ Gradiška\nAsocijacija za ruralni razvoj „Potkozarje“ G. Jurkovica\nUdruženje paraplegičara, oboljelih od dječije paralize i tjelesnih invalida regije BL, Gradiška\nUdruženje amputiraca „UDAS“ Gradiška\nUdruženje gluvih i nagluvih RS, Gradiška\nMeđuopštinska organizacija slijepih i slabovidih, Gradiška\nSavez invalida rada, Gradiška\nMeđuopštinsko udruženje civilnih invalida – žrtava rata Gradiška\nFondacija „Srpskih ratnih veterana“ Gradiška\nOpštinski odbor SUBNOR-a Gradiška\nUdruženje bivših logoraša Drugog svjetskog rata, Gradiška\nBoračka organizacija opštine Gradiška\nUdruženje penzionera opštine Gradiška\nUdruženje vojnih penzionera Gradiška


Tako se to radi - Italijan osuđen na zatvor zbog nereda u Engleskoj - Sportske.net\nTako se to radi - Italijan osuđen na zatvor zbog nereda u Engleskoj\nDan nakon remija na stadionu Partizana, Bešiktaš predstavio veliko pojačanje iz PL!Liverpul - Napadač ostaje, Markec na izlaznim vratima sa još trojicomRođak vlasnika "Građana" hteo da obori rekord i kupi Liverpul, ali NE MOŽE!Fekir tuguje za Liverpulom!Španski klubovi jure Rominog krilnog napadača!\nSkusko je bio medju Rominim ultrasima koji su doputovali u Liverpul iz Italije na utakmicu.\nNavijač Liverpula više nije u komi, ali je njegovo stanje i dalje vrlo teško. Advokat optuženog rekao je da je njegov klijent svojevremeno izmedju ostalog bio volonter i podučavao učenike u školama i na koledžima da koriste defibrilatore.\nOn je dodao da njegov 29-godišnji klijent nije pio alkohol pre utakmice. Drugi optuženi, 21-godišnji Filipo Lombardi negirao je da je učestvovao u nasilničkom ponašanju i nanošenju teških telesnih povreda navijaču Liverpula, a sudiće mu se kasnije ove godine.


Vesti online / Vesti / Svet / Zašto je Zapad "izrežirao" rukovanje Putina i Tačija?\nFrancuskoj nije prvi put da radi tako nešto, podseća Jovanović. On je sam bio svedok kada je nekadašnji Francuski predsednik Fransoa Miteran nagovorio tadašnjeg srpskog predsednika Slobodana Miloševića da dođe na pregovore o bivšoj Jugoslaviji u Hag na početku građanskog rata.\nMiteran, koji je važio za prijatelja Srbije i uvažavao je doprinose Srba u dva svetska rata, ponudio je tada Miloševiću da se, kako Jovanović kaže, zavađena braća nađu za zajedničkim stolom, na neutralnom terenu i da se sporazumeju ako mogu, a ako ne mogu, da se vrate kućama kao da ništa nije bilo.\nMeđutim, mesec i po dana kasnije Jugoslavija je proglašena za nestalu državu i secesionističkim republikama je priznata nezavisnost.\n- Od tada je Francuska integralni deo geopolitike i geostrategije Zapada u odnosu na balkanski prostor, gde je srpski faktor u celini, ne samo Srbija, izdvojen kao posebno osetljiva tačka na koju treba da se okome. I to okomljavanje na Srbiju traje i dan-danas, mada u nešto lakšim formama - objašnjava Jovanović.\n- U ovom slučaju, Putin je bio nevina žrtva celog tog procesa, jer su stavili nekog nepoznatog iza njega, koji mu je u jednom trenutku pružio ruku. Svi pružaju jedni drugima ruke u pauzi i kada je video, on (Putin) se okrenuo, ali je stisnuo tu ruku, kao i svaku drugu. Na kraju, učtivost nalaže da, kada se nađete na nekom zajedničkom skupu, ne smatrate jedni druge neprijateljima. Prema tome, minimum je da se rukujete i ako hoćete da razgovarate, a ako nećete da se udaljite - kaže Jovanović.\nSVET Šta je Putin poručio Zapadu rukujući se sa Tačijem?\nSRBIJA Ruski mediji: Vučić namešta Moskvi da bude krivac za Kosovo


Blokirani računi Puteva Srpske | Info | Ekonomija\n3. December, 21:23\nBlokirani računi Puteva Srpske 0 Podijeli Podijeli na facebook Podijeli na twitter Podijeli na viber Pošalji na mail\n01.09.2015. / 19:26\nZbog presude Suda BiH u korist firme "Elektrounion" iz Istočnog Sarajeva kojoj bi JP "Putevi RS" trebali isplatiti 3,4 miliona KM odštete, ovom javnom preduzeću juče su blokirani računi, saznaju 'Nezavisne'.\nSve je počelo u aprilu 2012. godine nakon što je JP "Putevi RS" raspisalo tender za održavanje puteva u RS. Firma "Elektrounion", preuzela je tendersku dokumentaciju, ali je prije nego što je dostavila ponudu i stekla status ponuđača, uložila prigovor na dokumentaciju i uslove tendera, a na samom otvaranju ponuda pojavio se predstavnik ove firme i zatražio zaustavljanje kompletnog postupka, šo je tenderska komisija odbila.\nNedeljko Krajišnik, u to vrijeme izvršni direktor za pravne poslove u Putevima RS, nedavno je "Nezavisnim" rekao da predstavnik "Elektrouniona" nije imao pravo da zahtijeva obustavljanje tendera i da komisiji tada nije bilo ni jasno šta on zapravo traži.\n"Ponuda 'Elektrouniona' nikada nije dostavljena. Imajući u vidu da je i po Zakonu o javnim putevima održavanje puteva i magistrala od posebne važnosti za RS, postupak je hitan. To je bio ogroman tender na kojem su učestvovale velike firme, a dokumentacija se mora prilagoditi specifičnosti posla", rekao je nedavno Krajišnik.\nNakon što tenderska komisija nije obustavila postupak, "Elektrounion" se žalio Kancelariji za razmatranje žalbi BiH, koja je JP "Putevi RS" naložila da obustave postupak do njihove konačne odluke, što je i učinjeno, međutim kako Kancelarija za razmatranje žalbi nije u propisanom roku od 15 dana nije donijela konačnu odluku, JP Putevi RS 1. juna 2012. godine posao su dodijelile firmi "Romanijaputevi".\nSamo šest dana nakon toga, Kancelarija za razmatranje žalbi dostavila je svoju "konačnu"odluku o poništavanju postupka i od tada počinju sudski sporovi koji još nisu završeni.\nU međuvremenu, Kancelarija za razmatranje žalbi donosi i rješenje o kršenju Zakona o javnim nabavkama najavljujući da će naknadim rješenjima donijeti odluku o procjeni štete prema kompaniji "Elektrounion", što je i učinjeno jer je 1. jula usvojen zahtjev za naknadu štete "Elektrouniona" u visini od 3,4 miliona KM.\nPoslije nekoliko negativnih presuda po JP "Putevi RS", ovo preduzeće 3. avgusta ove godine dostavilo je Sudu BiH žalbu na ranije donesenu presudu, tako da je spor sa "Elektrounionom" još u fazi spora, ali žalba ne odlaže izvršenje ranije donesenih odluka po štetu JP "Putevi RS".\nOno što je posebno zanimljivo jeste da je firma "Elektrounion" iz Istočnog Sarajeva praktično nepoznata ljudima i kompanijama koje se bave održavanjem puteva.\n"Nemaju opremu i nisu ispunjavali nijedan uslov iz tendera, pa se nakon svega i sami postavite u našu poziciju i pretpostavite šta iza toga stoji", rekao je nedavno Krajišnik, a na pitanje da li je firma "Elektrounion" u vlasništvu Siniše Dodika, bivšeg poslanika SNSD-a u NSRS, on je rekao da jeste.\nIpak s druge strane, Siniša Dodik odbacio je ove tvrdnje, ističući da on nije vlasnik, niti bilo ko iz njegove porodice.\n"Mi toj firmi samo izdajemo prostor, nekih 70 do 100 kvadrata. To je sve", rekao je nedavno Dodik.


Za vinogradarstvo 26 podsticajnih mera › Made-in-Germany.rs\nU ovoj godini srpski proizvođači grožđa i vina moći će da koriste neku od 26 mera pomoći Ministarstva poljoprivrede, od kojih su četiri sistemske.\nNa Salonu vina u Kragujevcu, rukovodilac Odseka za vinogradsarstvo i vinarstvo Ministarstva poljoprivrede Darko Jakšić najavio je da se radi o širokom spektru pomoći za unapređenje ove poljoprivredne grane, prenosi agencija „Tanjug“.\n– Reč je o podizanju zasada i pripremi zemljišta, marketingu i promociji vina. Pomoć je različita i predviđa refundiranje 40 do 65 posto troškova, u zavisnosti da li su proizvođači vina sa goegrafskim poreklom ili ne”, a veći procenat refundacije je namenjen proizvođačima vina sa geografskim poreklom. Takođe, sredstva koja se daju za promocije, isključivo su namenjena udruženjima sa oznakom geografskog porekla, a ne pojedinačnim proizvođačima. Svaki proizvođač može da ostvari pomoć od dva miliona dinara za podizanje zasada, kupovinu nove opreme i ono što je bitno, za kupovinu boca, kapica i zapušača. I udruženja godišnje mogu da iskoriste do dva miliona dinara – objasnio je Jakšić.\nMeđu učesnicima Salona vina u Kragujevcu, koji je okupio 30-ak uglednih vinarija Srbije, Makedonije i Crne Gore, svoju ponudu predstavio je i Dragan Vasić, vlasnik vinarije “Janko” iz Smedereva. On kaže da je svaka pomoć dobrodošla, kao i da je ona sada malo veća nego poslednjih nekoliko godina.\n– Novac koji bi dobili uložili bi u kvalitetniju opremu, pumpe, muljače, prese i tankove. S obzirom da je jedini uslov da se proizvođači udružuju, moja je vinarija već postala član udruženja “Beograd” – rekao je Vasić.\nNjegov kolega Zoran Vesić iz Kruševca tvrdi da je napravio prvi domaći digitalni aparat za određivanje procenta alkohola u vinu “ebuliometar”. Ovaj hemijski tehničar, koji je svojevremeno radio u laborataroji “Vino župe” istakao je da je njegov aparat precizan i pouzdan, a da se od uvoznih razlikuje jedino po ceni, jer je povoljniji.\n– Odredi se tačka ključanja vode i na toj tački skala se pomoću diska dotera na nulu, a sledeći korak je istakanje vode i dodavanje vina. Potom se pusti grejanje, pa se tačka ključanja vina određuje tako što se temperatura ustali i onda se pomoću diska očita tačan procenat alkohola u vinu – objasnio je Vesić.\nPosetioci jednodnevnog Salona vina, koji je organizovalo Udruženje “Vinski viteški red Šumadije”, bili su u prilici da degustiraju više od 100 najboljih vina iz Srbije i regiona.\nVranjanska “Tamjanika” okićena srebrom\nU Erdeviku počela “Sremska kulenijada”


Opština Mali Zvornik nabavila specijalno komunalno vozilo\nZa potrebe Javnog komunalnog preduzeća „Drina“, opština Mali Zvornik nabavila je specijalno komunalno vozilo za probijanje i procišćavanje kanalizacije.\nVrednost vozila je 3.155.000 dinara, bez PDV-a.\nPovodom nabavke nove mehanizacije, predsednik opštine Zoran Jevtić rekao je da je navedeno vozilo bilo preko potrebno komunalnom preduzeću, s obzirom da se na kanalizacionoj mreži često pojavljuju začepljenja.\nOn je naveo da se opština trudi da svake godine kupi bar jedno novo vozilo i obnovi mehanizaciju javnog komunalnog preduzeća, te da ne kupuje polovna vozila kako ne bi stvarala troškove usled potrebe za popravkama koja su u tim slučajevima neminovna.\nPredsednik opštine Mlai Zvornik podsetio je da je u proteklih 5 godina za JKP „Drina“ opština nabavila nekoliko novih vozila i to kamion smećar, skip radnu mašinu i manji kamion za sakupljanje otpada u uskim gradskim ulicama, koji je nabavila iz sredstava donacije japanske ambasade.\nINFO 24 / Ljiljana Ristanović / Foto: INFO 24\nTags: JKP „Drina“, Mali Zvornik, specijalno komunalno vozilo\nPočinje distribucija rešenja poreza na imovinu u Novom Sadu


Opština Aleksinac i EU unapređuju GIS -\nOpština Aleksinac i EU unapređuju GIS\nAleksinac je među 34 lokalne samouprave koje kroz 19 projekata podržava svojim sredstvima Evropska unija radi unapređenja geografsko informacionog sistema. Promocija ovih projekata održana je u Nišu uz prisustvo šefa delegacije EU u Srbiji, ambasadora Sema Fabricija.\nOd ovih 19 projekata, vrednih više od dva miliona evra, osam se sprovodi u partnerstvu dve ili više uprava. Jedan od njih je i Razvoj GIS-a u gradu Kruševcu i opštini Aleksinac koga realizuju ove lokalne uprave vrednog oko 104 hiljade evra. Sastanku u Nišu prisustvovao je i Dalibor Marković, načelnik Odeljenja za privredu u Opštinskoj upravi Aleksinac koji kaže da je realizacija ovog projekta nastavak saradnje sa programom EU PRO.\n‒ Ciljevi jesu da unapredimo naš postojeći geografski informacioni sistem GIS koji opština Aleksinac poseduje već godinama unazad, ali hoćemo da novu infrastrukturnu mrežu snimimo i ubacimo kao podlogu, kako bi javna preduzeća i svi građani, korisnici GIS portala mogli da dobiju bliže informacije. Ovoga puta ćemo snimiti vodovodnu i kanalizacionu mrežu, javnu rasvetu i autobuska stajališta na teritoriji grada Kruševca i opštine Aleksinac. Verovatno nećemo uspeti da snimimo celokupnu infrastrukturnu mrežu, ali ćemo dobar deo mreže pokriti i ubaciti kao podlogu u GIS portal. Takođe se radi na osavremenjavanju softvera koji koristi ova aplikacija ‒ kaže Marković uz napomenu da svi korisnici interneta mogu na portalu GIS Aleksinac da otvore aplikaciju i vide podatke koji ih interesuju, ali da će možda u nekom momentu biti onemogućen pristup aplikaciji zbog radova na njoj.\nKao dobru saradnju opštine Aleksinac i EU PRO-a, naš sagovornik navodi i činjenicu da je na početku ove godine realizovan projekat izgradnje nadstrešnice na Zelenoj pijaci koja i sada funkcioniše u jednom novom rekonstruisanom obliku.\nPrevious Post:„Rampa” u „Presingu”\nNext Post:Kruševljani podižu zavesu: Večeras počinje 8. PIP


To bi moglo da odredi politiku kontinenta u godinama pred nama, pokazuje istraživanje Evropskog veća za međunarodne odnose sa sedištem u Londonu.\nIstraživanje se temelji na ispitivanju javnog mnjenja u 12 država Evropske unije i pokazuje priču o "dve pandemije i dve Evrope", što je imalo različite učinke na regije, različite uzraste i pojedince u tim državama, prenosi Gardijan.\n"Evropa je danas kontinent različitih iskustava: pojavile su se velike podele koje bi mogle biti jednako ozbiljne kao finansijska kriza u evrozoni i migrantska kriza 2015", rekao je Mark Leonard, koautor istraživanja.\nIako je 54% Evropljana u anketi reklo kako nisu ozbiljno pogođeni pandemijom, ova brojka na neki način prikriva velike razlike, pri čemu je većina u južnoj Evropi rekla kako su se suočili s velikim izazovima, dok su se građani u severnoj i zapadnoj Evropi većinom osećali kao "posmatrači".\nUkupno 72% ispitanika u Danskoj, njih 65% u Nemačkoj, 64% u Francuskoj i 63% u Holandiji reklo je kako se tokom pandemije koronavirusa oni, njihove porodice i prijatelji nisu susreli s težom bolešću i da im pandemija nije uzrokovala ozbiljnije probleme u poslednjih 18 meseci.\nMeđutim, te brojke drastično se razlikuju u zemljama istočne i južne Evrope gdje je većina ispitanih u Mađarskoj (65%), Španiji (64%), Portugalu (61%), Poljskoj (61%), Bugarskoj (59%) i Italiji (51%) rekla suprotno.\nIstraživanje je takođe otkrilo veliki generacijski jaz kod uticaja pandemije pa je skoro dve trećine (64%) ispitanika starijih od 60 godina reklo kako nisu lično osetili posledice pandemije, u poređenju sa 43% mlađih od 30 godina. Ali bilo je i izuzetaka: većina mlađih od 30 godina u Francuskoj i Danskoj rekla je kako nisu patili zbog pandemije, dok je većina starijih od 60 godina u četiri istočne i južne zemlje - Španiji, Portugalu, Mađarskoj i Poljskoj, rekla kako su oni osetili značajnije posledice.\nAli, ovo ispitivanje u 12 zemalja otkrilo je veliki generacijski jaz i istraživanje pokazuje kako upravo to predstavlja "jednu od najdramatičnijih podela", rekao je koautor istraživanja Ivan Krastev koji je dodao kako, iako su se vlade širom Evrope s pravom fokusirale na spasavanje života najstarijih, to ima cenu.\n"Vreme je da se vlade fokusiraju na probleme mladih. Čitava jedna generacija oseća da je njihova budućnost žrtvovana za dobrobit njihovih roditelja, baka i dedova", rekao je Krastev.\nTaj osećaj je doprineo rastu cinizma mladih prema odlukama i merama koje vlade uvode, pokazuje istraživanje prema kojem je čak 43% mlađih od 30 godina izjavilo kako su skeptični prema motivima vlada.\nOko 20% ispitanika mlađih od 30 godina reklo je kako su lokdauni koji su uvedeni zbog koronavirusa "samo izgovor za kontrolisanje građana", dok 23% smatra kako je sve to urađeno kako bi oni imali osećaj da vlade drže sve pod kontrolom.\nS druge strane, 71% starijih od 60 godina veruje kako je cilj lokdauna bio zaustaviti širenje virusa.\nIstraživanje je pokazalo i da 64% ispitanika u ovih 12 zemalja veruje da su vlade povlačile te poteze kako bi zaštitile građane, dok 19% ispitanih sumnja u vladine odluke i smatra da im je cilj bio da prikriju nemoć i nesposobnost. Oko 17% ih smatra da je glavni cilj vlada bio da povećaju kontrolu nad životima stanovnika.\nIstraživanja pokazala šta građani misle\nVladama su najmanje verovali ispitanici u Poljskoj (38%), Bugarskoj (50%) i Francuskoj (56%), a u Francuskoj je 24% ispitanika (koji inače podržavaju desnicu) uvereno da je cilj vladine strategije za borbu protiv koronavirusa bio kontrolisanje građana. Podaci su otkrili i veliku podelu među onima koji su pandemiju doživjeli kao zdravstvenu krizu (od kojih je većina imala poverenja u vladine odluke) i onima koji su sve doživeli kao ekonomsku katastrofu (od kojih je većina bila sumnjičava prema odlukama vlade).\nIstraživanje je takođe pokazalo kako je samo 22% Evropljana reklo da su se osećali "slobodnima" da žive onako kako su hteli tokom pandemije, dok ih je 64% reklo da su se osećali slobodnima pre nego što je pandemija pogodila Evropu u martu 2020.\nOnih koji se nisu osećali slobodnima bilo je znatno više među građanima koji su pretrpeli ekonomske, a ne zdravstvene posledice. Najviše takvih ispitanika bilo je u najvećoj evropskoj ekonomiji, Nemačkoj, gde je 49% ispitanika izjavilo da se više ne osećaju slobodnima u svom svakodnevnom životu.\nAutori istraživanja napominju kako je ispitivanje sprovedeno na reprezentativnom uzorku od više od 1.000 ispitanika, otkrilo velike razlike i društvene napetosti između i unutar članica EU i da bi trebalo podstaknuti vlade da ozbiljno razmisle o odlukama koje donose o zdravstvu, ekonomiji i građanskim slobodama.\nPokazalo je i "veliku podelu između onih koji su u pandemiji doživeli lične traume i onih koji nisu, onih koji podržavaju dugotrajne restrikcije i onih koji misle da se u potpunosti trebaju vratiti građanske slobode, kao i među onima koji veruju motivima svojih vlada i onih koji ne veruju", rekao je Leonard.\nNačini na koje je pandemija uticala na ljude stvorili su "različite perspektive u mnogim zemljama, a uzrokovali su i to da se te perspektive u državama članicama na severu i zapadu uveliko razlikuju od onih na jugu i istoku, zaključuju autori.\n"Podjele oko javnog zdravstva, ekonomskih žrtava i ideje slobode mogle bi se pokazati dugotrajnima, ali najdramatičnija bi mogla da bude podela među generacijama. Te podele, kada izbiju u javnost, mogle bi u Evropi da stvore novo političko doba, zaključuju autori studije, a prenosi Gardijan.


Turska osudila napad na vojni konvoj u Siriji Turska, koja podržava pobunjenike koji se bore protiv sirijskog predsjednika Bashara al-Assada, optužila je "režimske snage" za napad, za koji navodi da je u njemu ubijeno troje civila i 12 ranjeno.\n19. 08. 2019. u 17:07 Agencije/Fena\nTursko ministarstvo odbrane "oštro je osudilo" zračni udar na turski vojni konvoj koji se kretao danas kroz sirijsku pokrajinu Idlib.\n- Uprkos ponavljanim upozorenjima koje smo uputili vlastima Ruske Federacije, vojne operacije režimskih snaga nastavljaju se u regiji Idlib, kršeći postojeće memorandume i sporazume s Ruskom Federacijom - navodi tursko ministarstvo u saopćenju.\nTurska, koja podržava pobunjenike koji se bore protiv sirijskog predsjednika Bashara al-Assada, optužila je "režimske snage" za napad, za koji navodi da je u njemu ubijeno troje civila i 12 ranjeno.\nSirijska opservatorija za ljudska prava sa sjedištem u Britaniji saopćila je da su napad izvele sirijske i ruske zračne snage, čiji je cilj bio omesti kretanje konvoja kroz pokrajinu Idlib.\nIdlib je trebao biti zaštićen od ofanzive vladnih snaga, tursko-ruskim sporazumom postignutim u septembru prošle godine.\nVlada u Damasku osudila je prelazak konvoja iz Turske, prenosi AFP.


RTCG - Radio Televizija Crne Gore - Nacionalni javni servis :: Ekonomija :: Poreski dug tolerišu zbog radnika\nRADUNOVIĆ SAOPŠTIO 19. 07. 2018. 19:33 >> 19:23 0\nPoreski dug tolerišu zbog radnika\nUkupan reprogramirani dug za 30 najvećih poreskih dužnika iznosi 63,63 miliona eura, od čega je na naplatu dospjelo 18,57 miliona eura, saopštio je ministar finansija, Darko Radunović.\n“Iznos neplaćenih dospjelih obaveza po osnovu reprograma je 12,58 miliona eura, dok nije naplaćeno 5,99 miliona eura”, rekao je Radunović u Skupštini odgovarajući na poslaničko pitanje poslanika Socijaldemokratske partije (SDP), Raška Konjevića.\nOn je tražio da mu se dostave podaci za 30 najvećih poreskih dužnika, prema evidenciji Poreske uprave, zaključno sa 1. junom, o tome da li se izmiruju mjesečne rate, kao i dokaz o posljednjoj mjesečnoj plaćenoj tekućoj poreskoj obavezi.\nRadunović je kazao da novonastali dug tih obveznika od 15. februara prošle godine zaključno sa 31. majom iznosi 7,96 miliona, odnosno ukupan dug dospio za naplatu iznosi 13,95 miliona eura.\n“Objašnjenje zbog čega Ministarstvo finansija ima visok stepen tolerancije kod naplate ovakvih reprogama je što u ovim kompanijama trenutno radi 3,93 hiljade radnika”, rekao je Radunović.\nOn je dodao da su to velike kompanije za domaće uslove i tolerancija, odnosno izvjesna doza fleksibilnosti u naplati kod tih poreskih obveznika je zbog visoke zaposlenosti.\nPoreski obveznici su, kako je podsjetio, shodno Zakonu o reprogramu poreskog potraživanja, koji su imali poreski dug 15. februara prošle godine imali su pravo na njegov reprogram do 60 mjesečnih rata i uz uslov da izmiruju i tekuće obaveze.\nPoreski dužnici Poreski dug Darko Radunović\nPDV u svim hotelima biće sedam odsto


Dragan Živanović ponovo izabran za predsednika opštine Topola\nZamenik predsednika SO Topola je dr Goran Đorđević.\nU Topoli je održana druga sednica Skupštine opštine. Pored brojnih tačaka dnevnog reda, najznačajnije su bile izbor novog opštinskog rukovodstva, predsednika opštine, njegovog zamenika i članova Opštinskog veća.\nNa predlog predsednika Skupštine opštine Dragana Jovanovića, tajnim glasanjem 29 za, 8 protiv, za predsednika opštine u novom mandatu izabran je Dragan Živanović koji je ovu funkciju već obavljao od 2014. godine. Zamenik predsednika opštine glasovima 28 za, 1 protiv i 7 uzdržanih, postao je dr Goran Đorđević, dosadašnji direktor Doma zdravlja „Sveti Đorđe“ iz Topole.\nOd ove sednice, Opština Topola je dobila i nove članove opštinskog Veća. To su: Učitelj Mirko Radovanović, preduzetnik Jovanka Savić, penzioner Vitomir Ivović i učenica Marija Jovanović.


HAOS U CRNOJ GORI: Koronom zaražena 33 radnika u bolnici u Risnu, obustavljeni ambulantni pregledi | Novosti.rs\nDirektor dr Vlado Popović kaže da je u samoizolaciji najviše medincinskih sestara i lekara, dvoje je na lečenju u kotorskoj bolnici, u kojoj ambulantne preglede ne obavljaju još od prošle sedmice.\n- Ono što je najveći problem je organizacija posla, pa smo bili primorani, u konstultaciji sa predstavnicima Kriznog medicinskog štaba, da obustavimo rad ambulanti i hladni hirurški program. To je bio jedini način da, koliko je to moguće, zaštitimo osoblje i napravimo odgovarajuću preraspodelu kadra, objasnio je dr Popović.\nPrema njegovim rečima ni sada ne postoji deficit lekarskog kadra, već srednjeg – medicinskog, kojeg, nema dovoljno ni u redovnim okolnostima.\nU Herceg Novom je tokom vikenda zabeležen mali pad broja pozitivnih slučajeva infekcije koronom utvrđenih PCR testovima. Slična je situacija i u kovid ambulanti, gde je nešto manji broj građana zatražio pomoć. Prema rečima vd direktora dr Gorana Komara, pad je mali, ali veoma je značajan jer daje izvesnu nadu da bi, ukoliko bi striktno ispoštovali mere, mogli ući u trend smanjivanja broja kovid obolelih i ono što je od kapitalne važnosti, broja onih koji boluju od kovid upale pluća.\n- Pokriveni smo kada je u pitanju ortopedija, neurohirurgija, neurologija, anestezija. Uspevamo ipak da se nekako organizujemo, a tokom protekle dve godine primili smo značajan broj medicinskih sestara, koje nedostaju ne samo nama nego je to problem i u svetu, i ne samo u ovim nego i u redovnim okolnostima, objasnio je dr Popović.\nPrema njegovim rečima u risanskoj bolnici vakcinisalo se 45 radnika, na lečenju je osam kovid pacijenata, a 48 na drugim odelenjima.\nCrna Gora virus korona bolnica korona virus Risan Bolnica "Vaso Ćuković"


Brnabić:Međunarodna zajednice i EU bolećivi prema Prištini - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Brnabić:Međunarodna zajednice i EU bolećivi prema Prištini\nPredsednica Vlade Ana Brnabić istakla je danas da se pitanje Kosova ne sme ostaviti kao zamrznuti konflikt, jer utiče na napredak Srbije, ali i ukazala na bolećivost međunarodne zajednice i EU prema Prištini.\n"Aktuelna situacija pokazuje svu bolećivost EU. U razgovoru sa predstavnikom jedne velike zemlјe koja je partner Prištini upitala sam kako toleriše sve što se dešava na Kosovu, a kao odgovor sam dobila 'pa to je mlada demokratija'. To meni sve govori o tome koliko je veliki prostor i koliko su dupli standardi u tom slučaju", rekla je premijerka.\n"Dok god oni lobiraju za dodatna priznanja, potpuni je fer plej da mi lobiramo da zemlјe povuku priznanje", podvukla je ona gostujući na televiziji "Hepi".\nBrnabić je naglasila da je razlika između Srbije nekada i danas što ona danas ne sedi i kuka nad tom nepravdom, već od 2014. konstatuje stanje i nastavlјa dalјe, fokusirajući se na svoj posao, tražeći kako da stanje promeni i da bude jača.\nPodsetila je da su mere Prištine svi osudili, uklјučujući i SAD, te dodala da sada sa pažnjom posmatra da vidi kako će se ispuniti izjave iz Prištine da oni neće ukidati takse.\nMoramo da razgovaram sa njim zbog regionalne stabilnosti i naše budućnosti. Za budućnost Srbije je važno da imamo regionalnu stabilnost. Za nas je važnije nego bilo kome drugom u regionu da imamo regionalnu stabilnost. Srbija je jedina zemlјa u regionu koja je prošla kroz mere fiskalne konsolidacije, ima stabilnu ekonomiju, budžet, kojoj javni dug opada, koja ima stabilnu valutu i koja ima perspektivu ekonomskog rasta", kazala je premijerka.\nAko nemamo regionalnu stabinost, rekla je Brnabić, nećemo moći da ispunimo sve ono što danas možemo merama fiskalne konsolidacije, ozbilјnih strukturnih reformi koje je pokrenuo Vučić.\n"Nama je regionalna stabilnost u osnovnom interesu. Drugi nisu sproveli takve mere, imaju ogroman deficit, sve veći javni dug, priličnu veću nezaposlenost nego Srbija. Tim političarima lakše je da imaju alibi regionalne nestabilnosti, da kažu nema radnih emsta, odlaze lјudi ne što nemju hrabrosti da sprovedustrukturne reforme, već zbog regiona koji je nestabilan. Koliko Srbija ima interes toliko drugi imaju interes za nestabilan region. Toliko jače moramo da radimo na regionalnoj stabilnosti", podvukla je ona.\nPremijerka je kazala da je za većinu zemalјa u sveti pitanje Kosova bila zatvorena tema, a danas to više nije slučaj, pa čak ni za SAD, Nemačku.\nPodvukla je da je to veliki uspeh za koji i treba da se oda priznanje Vučiću.\n"Kako ćemo ga zatvoriti, da li ćemo uspeti, drugo je pitanje. Da li smo uspeli da stavimo tu temu na agendu - apsolutno i to nešto što je za mnoge zemlјe bilo završeno pitanje. Otvoren je jedan prostor za razgovore, a da li ćemo mi uspeti, biti dovolјno pametni i hrabri, okolnosti takve da uspemo da dobijemo nešto za sebe iz svega toga je ono što se trudimo sada da uradimo", kazala je ona.\n"Danas kada gledam šta nije urađeno, vidim koliko se nije razmišlјalo. Imate bitne zemlјe, poput Egipta za koje se nije ni znalo da li su priznali nezavisnost Kosova ili ne. Zamislite da tada premijer, predsednik ili šef diplomatije nisu tražili dokumenta o priznanju. Ima najmanje desetak zemalјa gde ne znate da li su priznale Kosovo, a vode se kao da su priznale. Tolika je bila nebriga. Toliko je bilo sve u nivou predstave za narod da se nešto radi", objasnila je Brnabić.


Muzej Narodnog pozorišta učestvuje na manifestaciji „Muzeji za 10“ – 24sata online\nMuzej Narodnog pozorišta će tokom sedam dana prikazati bogat program čiji će se sadržaj zasnivati na baštini nacionalanog teatra koja se čuva i neguje kroz istoriju. Programi će se odvijati na više lokacija unutar kuće, a publika će imati mogućnost da upozna teatar i sa one druge strane koju ne poznaje. Kroz unutrašnjost zgrade će ih voditi stručni predavači koji će ih upoznati sa određenim tajnama nastanka pozorišne umetnosti.\nCentralni događaj svakako je otvaranje izložbe posvećene Veli Nigrinovoj – zvezda i inspiracija, autorke Vanje Kosanić, koja će se održati u foajeu Narodnog pozorišta. Posebno mesto zauzima i promocija publikacije „10 godina Muzeja Narodnog pozorišta“ koja je urađena povodom 10. godišnjice postojanja ovog muzeja.\nProgram će se realizovati uz primenu svih propisanih mera za zaštitu od kovida 19.\nTagovi: manifestacija „Muzeji za 10“Muzej Narodnog pozorišta\nŠERBEDŽIJA: Moramo držati ritam života uprkos pandemiji\nKako doci do ulaznica za predstave??


Tri osobe uhapšene zbog marihuane u Subotici i Somboru\nPripadnici Ministarstva unutrašnjih poslova otkrili su na teritoriji Subotice i Sombora dve laboratorije za proizvodnju marihuane u veštačkim uslovima, zaplenili više od tri i po kilograma marihuane spremne za prodaju, 1.175 stabljika marihuane u sirovom stanju težine više od 150 kilograma i uhapsili tri osobe, saopštio je MUP.\nVrednost zaplenjene marihuane u Somboru procenjena je na oko 50.000.000 dinara.\nCarinici su tamo otkrili laboratoriju sa 996 stabljika marihuane u sirovom stanju i uhapsili M. R. (1992), zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga.\nLaboratorija za veštačku proizvodnju marihuane pronađena je prilikom pretresa objekta na teritoriji Sombora, a osumnjičeni M.R. je, uz krivičnu prijavu, priveden Višem javnom tužilaštvu u tom gradu.\nVojvodina: Otkrivene dve laboratorije za uzgoj marihuane, obe u porodičnim kućama (VIDEO)


Nije dobro: Porodica Ariane Grande jako zabrinuta za njeno mentalno zdravlje - Famoza.net\n19/10/2018 19/10/2018 Vladimir (Famoza.net) 974843 Commentshttps%3A%2F%2Fwww.famoza.net%2Fnije-dobro-porodica-ariane-grande-jako-zabrinuta-za-njeno-mentalno-zdravlje%2FNije+dobro%3A+Porodica+Ariane+Grande+jako+zabrinuta+za+njeno+mentalno+zdravlje2018-10-19+08%3A18%3A13Vladimir+%28Famoza.net%29https%3A%2F%2Fwww.famoza.net%2F%3Fp%3D97484\nAriana Grande ima velikih psihičkih problema koji su dostigli svoj vrhunac nakon smrti Maca Millera, a magazin People sad prenosi kako je čitava njena porodica sad veoma zabrinuta i ne zna šta da radi.\n“Ona se trudi da bude jaka i da se fokusira na rad, ali porodica i prijatelji su definitivno jako zabrinuti za nju”, piše People i potvrđuje priče da je Ari ta koja je raskinula vezu sa Peteom jer joj je potrebno vreme da bi svoje mentalno zdravlje dovela u red i onda videla šta će dalje.\nArianini planovi nisu poznati, ali po svemu sudeći, ona se sprema za novu turneju! Ari je nedavno otkrila da će uskoro biti datuma za Ameriku, nakon čega će krenuti i pregovori za gostovanja širom Evrope. Naši organizatori nisu optimisti jer misle da će je njen tim teško pustiti da dođe ovde, ali voljni su da učine sve što mogu da bi je doveli!\nArianina porodica presrećna što je ona raskinula sa Peteom,…\nI dalje jako pati: Ariana Grande se na Instagramu ponovo…\nVaše zvezde za petak, 19. oktobar 2018. godine\n3 thoughts on “Nije dobro: Porodica Ariane Grande jako zabrinuta za njeno mentalno zdravlje”\nSve bih dala da dodje😍😍❤❤


Vozač kompanije za usluge vožnje Didi, kineskog ekvivalenta Ubera.\nVlasti u Kini pokrenule su novu ofanzivu za obuzdavanje vodećih kineskih tehnoloških kompanija usled zabrinutosti zbog moći i uticaja internet giganata u toj zemlji, pišu svetski mediji.\nPeking je proširio mere protiv kineskih tehnoloških platformi kompanija koje su na američkim berzama, pošto je prošle nedelje naložio uklanjanje programa za usluge vožnje Didi iz kineskih prodavnica aplikacija, piše Fajnenšl tajms (The Financial Times).\nKineska uprava za sajber prostor (CAC) objavila je u ponedeljak, 5. jula, da je pokrenula istragu protiv kompanija Bos žipin (Boss Zhipin) za zapošljavanje preko interneta i kineskih aplikacija za usluge prevoza kamionima Junmanman i Hučebang, koje su se 2017. spojile u Ful trak alajans (Full Truck Alliance). Dok su pod istragom te platforme ne mogu da registruju nove korisnike.\nCAC je saopštio da sumnja da su kompanije prekršile kineske zakone o nacionalnoj bezbednosti i sajber bezbednosti, ne iznoseći druge detalje.\nMere kineskog regulatora, kako piše Fajnenšl tajms, označile su novu ofanzivu protiv tehnoloških kompanija u toj zemlji, pozivanjem na propise o sajber bezbednosti koji do sada nisu korišćeni. Kineski regulatori za finansije i konkurenciju već su krenuli da obuzdavaju tehnološke kompanije, uključujući mere protiv Ant grupe (Ant Group) i Alibabe, dva stuba internet carstva milijardera Džeka Maa, kao i kompanije Meituan.\nPoput Didija koji je prošle nedelje imao inicijalnu javnu ponudu, Ful trak alajans i Bos žipin su u junu izašle na njujoršku berzu, prikupivši 1,6 milijardi dolara, odnosno 912 miliona dolara. Te tri kompanije su vodeće u tehnološkoj industriji u Kini i sve ih podržava Tensent (Tencent), najvrednija kineska tehnološka grupacija, koja je dosad izbegla najoštrije regulatorne mere.\nPoslednje mere su usledile pošto su 34 kineske kompanije prikupile rekordnih 12,4 milijarde dolara izlaskom na berzu u Njujorku u prvoj polovini 2021. Ipak, ukazuje britanski list, više od dve trećine tih kompanija zabeležile su pad vrednosti ispod nivoa inicijalne javne ponude.\nGiganti probudili zabrinutost Pekinga\nKina je proširila mere protiv tehnoloških kompanija, usled zabrinutosti Pekinga zbog velikog uticaja i moći internet giganata u toj zemlji, piše Vašington post (The Washington Post), ukazujući da su kineske vlasti naznačile da su spremne da obuzdaju tehnološke kompanije uprkos finansijskim poremećajima.\nDidi, kineski ekvivalent Ubera osnovan 2012, može da se pohvali s više od 450 miliona korisnika u Kini i na više od deset drugih tržišta, mada je posebno popularan u većim kineskim gradovima. Prošle nedelje je prikupio 4,4 milijarde dolara na inicijalnoj javnoj ponudi u Njujorku, što je najveći ulazak na Njujoršku berzu neke kineske kompanije posle Alibabe 2014. Didi je posle prvog dana trgovanja akcijama u Njujorku vredeo oko 70 milijardi dolara.\nPrema novom zakonu o bezbednosti podataka koji stupa na snagu u septembru, Kina planira da uspostavi "centralizovani, objedinjeni, efikasni i autoritativni" mehanizam za deljenje informacija i procenu rizika.\nIstraživač s pekingškog Renmin univerziteta Dong Šaopeng rekao je kineskim državnim medijima da je Didi prikupio "veliku količinu podataka koji se tiču nacionalne bezbednost", poput transportne infrastrukture i kretanja ljudi i vozila, što "može predstavljati pretnju po kinesku nacionalnu bezbednost". Didi je već 2015. izazvao zabrinutost kada je objavio izveštaj o različitim kineskim ministarstvima na osnovu korišćenja taksi usluga javnih službenika.\nNakon poslednje intervencije regulatora, vrednosti kineskih tehnoloških kompanija pale su na azijskim tržištima, ukazuje Vašington post, navodeći da je, s druge strane, tabloid u vlasništvu države Global tajms (Global Times) pozdravio akciju regulatora, tvrdeći da se time osigurava da vlada postavlja pravila za prikupljanja podataka, a ne lideri u industriji kao što su Alibaba ili Didi.\nKineske tehnološke kompanije se sada suočavaju sa sasvim drugačijim okruženjem u odnosu na pre nekoliko godina, sa strožim nadzorom i unutar i izvan Kine, ukazuje BBC.\nU pozadini nevolja Didija su šire mere regulatora protiv kineskih tehnoloških kompanija, ističe britanski javni servis i navodi da pojedini analitičari kažu da bi te mere mogle biti politički motivisane dok Peking pokušava da nametne veću kontrolu dinamičnom tehnološkom sektoru.\nTo za Didi i druge kineske tehnološke kompanije znači da je ovo verovatno samo početak njihovih problema, ocenjuje BBC.\nZa kompanije koje žele da izađu na američke berze to takođe znači dodatna pitanja investitora o regulatornim perspektivama, što bi, kako piše BBC, moglo da najavi teško i neizvesno vreme za kineski tehnološki sektor.\nNaredba vlasniku TikToka\nPeking poslednjih meseci pojačava regulatorni pritisak na kineske internet kompanije, optužujući ih za nefer nadmetanje s rivalima i da koriste podatke potrošača da bi iz izvukli veću zaradu, piše Njujork tajms (The New York Times).\nGigant u elektronskoj trgovini Alibaba kažnjen je u aprilu sa rekordnih 2,8 milijarde dolara zbog kršenja antimonopolskih zakona. Ubrzo posle toga, kineska antimonopolska uprava pokrenula je istragu protiv giganta za dostavu hrane Meituan na sličnim osnovama.\nDruge velike internet kompanije, uključujući Didi i Bajtdens (ByteDance), vlasnika TikToka, pozvane su pred regulatore i naređeno im je da "interese nacije stave na prvo mesto".\nKineski regulator za internet takođe je identifikovao stotine aplikacija za koje kaže da preterano prikupljaju lične podatke ili da ih koriste neprimereno, ukazuje njujorški list, navodeći da su među njima i aplikacije koje su napravile neke od najistaknutijih kineskih internet kompanija, uključujući Bajtdens, Tensent i Baidu.\nIpak, tada je regulator zahtevao samo da proizvođači aplikacija reše probleme u određenom roku i, za razliku od poslednjih mera, nije naložio uklanjanje programa iz prodavnica aplikacija.


Kini svih deset zlatnih medalja na SP u skokovima u vodu\nKina je osvojila svih deset zlatnih medalja u skokovima u vodu na prvenstvu sveta u Šangaju, pošto je danas u poslednjem finalu u sklokovima sa tornja trijumfovao Kju Bo sa ukupno 585,45 poena.\nAmerikanac Dejvid Budija osvojio je srebro sa 544.25 poena, a bronza je pripala Saši Klajnu iz Nemačke sa 534.50 bodova.\nBranilac titule Britanac Tom Dejli završio je takmičenje na petom mestu.\nNOVI "DELFINI" Savić odabrao trojicu debitanata za meč sa Slovačkom u Svetskoj ligi\nSelektor naše vaterpolo reprezentacije, Dejan Savić, uvrstio je tri debitanta u tim koji će igrati protiv Slovačke u trećem kolu Svstske lige. Utakmica je na programu u utorak u 18 časova u Novakiju.\nNikolina Moldovan prvak Evrope, zlato posvetila preminulom ocu\nPoslednjeg dana prvenstva Evrope u kajaku za juniore i mlađe seniore u poljskom gradu Poznanju reprezentativci Srbije osvojili su tri medalje - zlatnu i dve srebrne.\nSrbi i Crnogorci zajedno navijaju za Partizan i Budvu\nNavijači vaterpolista Partizana i Budve biće udruženi u podršci svojim timovima na utakmicama završnog turnira Evrolige koji počinje u petak uveče u Rimu.


Predsednički izbori u Rusiji završeni – očekivano\nVladimir Putin, dosadašnji omiljeni ruski predsednik i trn u oku Zapadu, prema očekivanju, pobedio je ubedljivo na predsedničkim izborima osvojivši preko 70 odsto glasova!\nInače, ovi izbori su prvi u Rusiji na kojima učestvuju i građani Krima.\nIz Ministarstva unutrašnjih poslova saopštili su nešto ranije da je državni automatizovani izborni sistem tokom glasnja bio meta hakera, dok su mediji pisali i o jedno slučaju prosidbe na biračkom mestu.\nPrema preliminarnim rezultatima predsedničkih izbora u Rusiji, Vladimir Putin osvojio je 75 odsto glasova, saopštila je ruska Centralna izborna komisija.\nReč je o rezultatima na osnovu 70 odsto prebrojanih glasova i izvesno je da će Vladimir Putin biti ruski predsednik po četvrti put. Sledečih šest godina!\nKandidat Komunističke partije Pavel Grudinjin je drugi sa 12,92%, treći je lider Liberalno-demokratjie partije Rusije Vladimir Žirinovski sa 6,19%, dok se na četvrtom mestu nalazi televizijska voditeljka i politička aktivistkinja Ksenija Sobčak koju je nominovala Građana inicijativa sa 1,39%.\nOd ruskih zvaničnika oglasio se samo portparol Kremlja Dmitrij Peskov koji je rekao da su rezultati izbora „izvanredni“.\nOvi rezultati nisu iznenađenje, očekivala se Putinova ubedljiva pobeda, dok je glavno pitanje izbora bilo koliko će građana Rusije izaći na glasanje.\n- Visoka izlaznost i visoka podrška je simbol legitimnosti - ‚narod nas podržava‘. Ali je važnije što je ona signal elitama u kojoj meri Kremlj kontroliše situaciju. Ako izlaznost ne bude velika, to znači da elite nisu ispunile zadatak i povod da mladi i ambiciozni političari prošapuću “Putin je izgleda ostareo”. Zato je potrebno Putinu da pokaže ko je glavni”, rekao je pre nekoliko dana ruski politički analitičar Dmitrij Oreškin.\nPavel Grudinjin, kandidat Komunističke partije Rusije na predsedničkim izborima ocenio je da su izbori za predsednika Rusije bili „nepošteni“.\nInače, Grudinjin je obećao da će obrijati brkove ako dobije manje od 15 odsto glasova.\nGenadij Zjuganov, lider KPRF rekao je da je po podacima te partije Grudinjin dobio 2,5 odsto glasova više nego što je saopštila Centralna izborna komisija (CIK)?!\nKPRF je takođe saopštila da je podnela 35 žalbi CIK-u i Državnom tužilaštvu zbog kršenja izbornog zakonodavstva.\nRuski zvaničnici koji prate izbore i Centralna izborna komisija negirali su sve optužbe i naveli da je bilo nekoliko manjih neregularnosti.\nInače, Navaljni nije mogao da se kandiduje na izborima zbog krivične presude, za koju mnogi kažu da je politički motivisana, navodi AP.\nNa Krimu 92 odsto „za Putina”\nVladimir Putin je na izborima na Krimu osvojio je 91,70 odsto glasova, navodi Centralna izborna komisija Rusije.\nNa drugom mestu nalazi se kandidat Komunističke partije Pavel Grudinin koji je osvojio 2,27%, dok je na tećem Vladimir Žirinovski ispred Liberalno-demokratske partije Rusije sa 1,87 odsto glasova.\nInače, predsednički izbori u Rusiji poklopili su se sa obeležavanjem četvte godišnjice aneksije Krima.\nPutin na koncertu u centru Moskve:\nPredsednik Rusije Vladimir Putin pojavio se na koncertu u Moskvi povodom godišnjice pripajanja Krima i zahvalio građanima na podršci na izborima.\n- Obraćam se vama koji ste se okupili ovde, ali i svim pristalicama širom zemlje. Hvala vam za rezultat“, rekao je Putin na koncertu „Rusija.Krim.Sevastopolj“ koji je organizovan na Manježnom trgu u centru ruske prestonice.\nKako Putin reće, rezultati na predsedničkim izborima su priznanje njegovom radu, kao i poverenje građana.\n- Vidim u tome priznanje onoga što je urađeno poslednjih godina u teškim uslovima — poverenje i nadu naših ljudi u to da radimo isto tako naporno, odgovorno i sa još više rezultata“, rekao je Putin i pozvao na „očuvanje jedinstva u zemlji“.\n- Dragi moji, vrlo je važno sačuvati jedinstvo, vrlo je važno privući na svoju stranu i one koji su glasali za druge kandidate. To jedinstvo nam je važno kako bismo išli napred, a za to nam je potrebno da osetimo da su sa nama svi građani zemlje.\nRuski državljani u Srbiji glasali su u Beogradu, Nišu i Novom Sadu, a prema podacima ruske ambasade izašlo je preko od 50 odsto glasača, što je nešto više od 1.100 ljudi.\nOve izbore je obeležilo i to što Ukrajina nije dozvolila ruskim državljanima da glasaju u diplomatskim predstavništvima Rusije.\nArsen Avakumov, Ukrajinski ministar unutrašnjih poslova izjavio je da će ruski državljani na dan izbora biti sprečeni da uđu u ruske diplomatske misije u Kijevu, Harkovu, Odesi i Lavovu!\nFrancuska je saopštila da neće priznati glasanje na Krimu!\n„Od ilegalne aneksije Autonomne Republike Krim i Sevastopolja, Francuska ostaje čvrsto opredeljena za puno obnavljanje suvereniteta i teritorijalnog integriteta Ukrajine u njenim međunarodno priznatim granicama. Promena granica silom je u suprotnosti s međunarodnim pravom, koje se odnosi i na Rusku Federaciju“, ukazalo je Ministarstvo spoljnih poslova Francuske.\nDakle, to kaže Francuska?! A, Srbija, Kosovo i Metohija? ecesija je dozvoljena, menjanje granica takođe?\nPa, neće biti da je tako. Ili Francuska i Makron smatraju da je Kosovo jedna stvar, a Krim nešto sasvim drugo?\nIli, Kosovo može, Krim i Katalonija – ne mogu...Ali, na Krimu je 92 odsto grašana glasalo za Vladimira Putina!


Knjige Pola Polanskog poklonjene Univerzitetskoj biblioteci u Nišu\nPočetna/KATEDRA/Knjige Pola Polanskog poklonjene Univerzitetskoj biblioteci u Nišu\nSana Life 6. maja 2022.\tKATEDRA, ZANIMLJIVOSTI Ostavite komentar\nPoslednja želja američkog pisca i novinara Pola Polanskog je da dvadesetak naslova knjiga koje je on napisao budu poklonjene Univerzitetskoj biblioteci “Nikola Tesla” u Nišu.\nPolanski, koji je preminuo marta prošle godine, rođen je u Ajovi, u SAD, ali je veći deo života je proveo u Evropi, proučavajući kretanje i migracije romskog stanovništva. Pred sam kraj bombardovanja Jugoslavije došao je na Kosovo, gde je, na zahtev UN, trebalo da volontira u romskom izbegličkom kampu.\nPosle misije na KiM vratio se u Niš, gde je 2006. kupio kuću. Pričao je da je u Knez Selu, nadomak Niša, pronašao svoj mir, a i da mu je vazduh izuzetno odgovarao za njegove bronhijalne problem sa kojima se borio čitavog života.\n“Donacija je došla u pravi čas jer će dodatno uveličati našu proslavu koju pripremamo. Biblioteka „Nikola Tesla“ u NIšu ove godine obeležava 55 godina postojanja i rada, pa tim povodom, 18. maja, slavimo Dan biblioteke. Pripremili smo jednu interesantnu izložbu pa pozivamo sve da je posete, rekla je Andrijana Stojanović iz Univerzitetske biblioteke Niš.\nNovinarka Maja Kostić koja je Polu pomagala da uradi veliko istraživanje za njegovu poslednju knjigu o bombardovanju Šumatovačke ulice u Nišu kasetnim bombama koje su međunarodnom konvencijom zabranjene, kaže da su one simbolično poklonjene uoči godišnjice tog događaja.\n“Sama Univerzitetska biblioteka se nalazi u blizini Šumatovačke ulice o kojoj je Pol mnogo istraživao i pisao pa je to bio razlog više da baš tu ostanu veliki naslovi koje je Pol napisao. Pol Polanski je poslednje godine svog života proveo u Knez Selu gde je pronašao svoj mir, ali i “dobru klimu”, kako je umeo da kaže. Međutim, svakog dana autobusom je prolazio kroz Šumatovačku i gledao kuće koje su oštećene gelerima od kasetnih bombi. Živeo je u Pragu 1999. godine kada je čuo na BBC radiju kako je Vesli Klark rekao da hoće da bombarduje civile i to je smatrao velikim ratnim zločinom i o tome je pisao u svojim knjigama. Prikupio je veliku dokumentaciju o bombardovanju Niša kasetnim bombama, uradio mnoge intervjue, ali, na žalost, bolest i iznenadna smrt sprečili su ga da završi knjigu i da je objavi. Prijatelji i poštovaoci njegovog dela se, pak, zalažu da se knjiga objavi. Polova poslednja želja bila je da sve što je napisao ostane upravo u Nišu, kaže Maja.\nOznakebiblioteka bombe kasetne Klark Niš pol Polanski Univerzitetska Vesli\nPrethodni Da Jana nastavi lečenje – Humanitarna žurka u Nišu\nSledeći U Predejanu sačuvali uspomenu na Dragana Pavlovića


Mladić u Hagu, iz EU milijardu eura Srbiji\nРубрика: Политика, Актуелно Аутор: Преузето 825 пута прочитано Датум: 15.06.2007 Одштампај\nSrbija je opet u evropskom koloseku, a “voz” je juče i zvanično krenuo nastavkom pregovora Brisela s Beogradom o sporazumu o stabilizaciji i pridruživanju, koji bi joj doneo prvi ugovorni odnos sa EU.\nČast da, posle trinaestomesečnog “posta” Srbije zbog nesaradnje sa Hagom, sedne za sto sa komesarom za proširenje Olijem Renom pripala je potpredsedniku vlade Božidaru Đeliću, koji završetak pregovora očekuje krajem jula.\n- Znam da moramo okončati saradnju sa Haškim sudom, kako bismo finalizovali sporazum, a to bi moglo da se dogodi tokom narednih nedelja i meseci – naglasio je on i pojasnio da bi sporazumom, tokom sledeće četiri godine, Srbija iz evropskih fondova za razvoj povukla milijardu evra.\nI Ren je juče bio “oduševljen što vidi Srbiju ponovo za pregovaračkim stolom”, pa je čestitao srpskoj vladi “realizaciju akcija kojima su ispunjeni neophodni uslovi za ponovni početak diskusije”. Objasnio je i da će Srbija sporazumom dobiti opipljive trgovinske i ekonomske koristi.\n- Brzina i zaključenje pregovora zavisiće posebno od napretka Srbije u razvitku zakonodavnog okvira i kapaciteta državne uprave, kao i pune saradnje sa Haškim tribunalom – podvukla je Komisija i istakla da će sporazum privući i više investitora, te otvoriti nova radna mesta u Srbiji.\n- Vlada će ispunjavati sve opšteprihvaćene evropske standarde, ali istovremeno insistira da EU poštuje međunarodno priznate granice Srbije i da je Kosmet neotuđiv i sastavni deo teritorije Srbije. Zato očekujemo da EU, saglasno principu ravnopravnosti svih evropskih država, podrži zahtev Srbije da se mora poštovati Povelja UN koja garantuje nepovredivost granica svih međunarodno priznatih država – saopštio je juče srpski premijer.\nJ. Jevremović za Glas Javnosti\n« « Претходне вести: Pred licem pravde\nНаредне вести: Hamas kontroliše Gazu » »


Neka dobro povedu računa o tome - Republika Srpska može postojati unutar BiH ili ne postojati | DEPO Portal\nRS i Kosovo nemaju ništa zajedničiko, jedno što je zajedničko je to što je Miloševićev režim i u Bosni i Hercegovini i na Kosovu izvršio masovne zločine, kaže Džaferović\nPredsjedavajući Predsjedništva Bosne i Hercegovine Šefik Džaferović izjavio je danas za televiziju N1 da Republika Srpska može biti samo administrativna jedinica unutar ustavopravnog poretka Bosne i Hercegovine ili ne postojati kao entitet uz poruku ''da dobro povedu računa o tome''.\nGovoreći o navodima da će tokom pregovorima Srbije i Kosova u Sjedinjenim Američkim Državama, govora biti i o statusu Republike Srpske, naglasio je da se radi o ''smišljenom pokušaju''.\n- Radi se o smišljenom pokušaju da se poveže Bosna i Hercegovina i status bosanskohercegovačkog entiteta Republika Srpska s budućim pregovorima Srbije i Kosova koji trebaju da se dese 2. septembra. I odmah da kažem da je to uzaludan posao i to se nikada neće dogoditi. RS i Kosovo nemaju ništa zajedničiko, jedno što je zajedničko je to što je Miloševićev režim i u Bosni i Hercegovini i na Kosovu izvršio masovne zločine. Republika Srpska može biti samo administrativna jedinica unutar ustavopravnog poretka Bosne i Hercegovine ili ne postojati kao entitet, neka dobro povedu računa o tome. Svako povezivanje BiH sa pregovorima Srbije i Kosova vodi kompletan region u destabilizaciju - rekao je Džaferović.\nDodao je da Srbija treba na djelu dokazati prijateljstvo prema Bosni i Hercegovini. Istakao je da ne postoji nikakva poveznica između BiH s pregovorima Srbije i Kosova.\n- To su odvojene stvari. Oni vole da kažu da su garant Dejtonskog mirovnog sporazuma. Srbija je učesnica u ratu u BiH, ona je vršila agresiju i zbog toga je potpisnica. Obaveza koja iz Dejtonskog mirovnog sporazuma za potpisnice Srbiju i Hrvatsku, obaveza je da poštuju suverentitet i terirotirijalni intergiret Bosne i Hercegovine i da ne poduzimaju nijednu radnju koja bi to ugrozila. Nemaju nikakva prava, a pogotovo ona prava koja oni u svakodnevnoj praksi imaju da kažu - poručio je on u razgovoru za N1.\n#šefik džaferović #BiH #rs #srbija #kosovo


Svetska banka objavila studiju o univerzalnom osnovnom dohotku (UBI) - Centar za socijalnu politiku\nVesti - Svetska banka objavila studiju o univerzalnom osnovnom dohotku (UBI)\nUniverzalni osnovni dohodak (Universal basic income - UBI) u poslednje vreme predstavlja jednu od tema u oblastima razvoja i politika socijalne zaštite o kojima se vode najžešće rasprave. Međutim, koje su karakteristike UBI? Šta bi trebalo da postigne? Kako znamo ono što nam jeste poznato, a šta ne znamo o njegovom učinku? Šta je potrebno da bi se ostvario u praksi?\nOslanjajući se na globalne podatke, literaturu i istraživačke rezultate, nedavno objavljeno izdanje Svetske banke „Razmatranje univerzalnog osnovnog dohotka: vodič za snalaženje sa konceptima, podacima i praksama“ nudi okvir u kojem se osvetljavaju pitanja i kompromisi u vezi sa UBI, sa ciljem da se obezbede informacije za odlučivanje u pogledu njegove primenljivosti i izvodljivosti u različitim kontekstima.\nKonkretno, ova publikacija ispituje načine na koji se UBI razlikuje od drugih programa socijalne pomoći ili ih dopunjuje, u pogledu ciljeva, pokrivenosti, obuhvata, adekvatnosti, podsticaja, uticaja na siromaštvo i nejednakost, finansiranja, političke ekonomije i sprovođenja. Studija takođe daje osvrt na ranija i tekuća iskustva različitih zemalja, analizira pun raspon postojećih predloga politika, predstavlja originalne rezultate podsticaja u vidu mikro-poreskih olakšica i otvara niz pitanja u vezi sa analizom i praksom u oblasti UBI.\nKliknite da preuzmete publikaciju „Razmatranje univerzalnog osnovnog dohotka: vodič za snalaženje sa konceptima, podacima i praksama“.


Injac: Razvoju odbrambenog sistema doprinio SPP | Gradski portal\nInjac: Razvoju odbrambenog sistema doprinio SPP\nCrna Gora će posvećeno nastaviti da sprovodi neophodne reforme u oblasti odbrane i ulagati u dalje usavršavanje kapaciteta Vojske, poručila je resorna ministarka Olivera Injac.\nIz Ministarstva odbrane saopšteno je da je Injac, tokom sastanka sa komandantom Nacionalne garde savezne države Mejn, Daglasom Farnamom, istakla sadržajnu odbrambenu saradnju Vojske i Nacionalne garde u okviru Programa državnog partnerstva (SPP).\nSPP je, kako je navela Injac, značajno doprinijela razvoju kapaciteta crnogorskog odbrambenog sistema.\n“Injac je posebno istakla aktuelnu saradnju u domenima modernizacije vojnih sposobnosti, sajber odbrane, operacija traganja i spašavanja, kao i strateških komunikacija”, navodi se u saopštenju Ministarstva.\nFarnam je, kako se navodi, naglasio značaj prijateljskih i partnerskih odnosa Crne Gore i Mejna, kao i obostranu posvećenost sveukupnom razvoju.\nOn je najavio da će Nacionalna garda nastaviti da podržava Vojsku Crne Gore (VCG), kroz ekspertizu i lekcije neophodne za njeno usavršavanje.\nInjac i Farnam su naveli da će, na obostranu korist, zajedničkim naporima nastaviti da jačaju postojeći Program državnog partnerstva.\nIz Ministarstva je saopšteno da je sastanku prisustvovala i ambasadorka Sjedinjenih Američkih Država u Crnoj Gori Džudi Rajzing Rajnke.\nFarnam je, kako su kazali, imao odvojeni sastanak sa načelnikom Generalštaba VCG Milutinom Đurovićem.\nĐurović je istakao da Crna Gora, kao pouzdana NATO članica, nastavlja sa povećanjem ulaganja u odbranu do projektovanih dva odsto bruto domaćeg proizvoda, što je predviđeno Planom ulaganja u odbranu od 2019. do 2024. godine.\nFarnam je zahvalio na doprinosu Crne Gore globalnom miru i stabilnost.


Brnabić: Svi putevi biznisa vode u Srbiju - Nova ekonomija\nBrnabić: Svi putevi biznisa vode u Sr...\nBrnabić: Svi putevi biznisa vode u Srbiju\nPremijerka Srbije Ana Brnabić izjavila je u Beogradu da je dosta učinjeno da poslovni ambijent u Srbiji bude privlačan za strane investitore i da će nastavak reformi doprineti još boljem poslovnom okruženju i dolasku novih investicija.\n"Srbija nastoji da dobrim uslovima poslovanja omogući ne samo dolazak investitora u Srbiju, već i za ceo region", kazala je Ana Brnabić na otvaranju trećeg poslovnog foruma "Francuska-Balkan 2018" u hotelu "Metropol".\nPrema njenim rečima, "svi putevi biznisa vode u Srbiju".\nFrancuske kompanije su u Srbiji, kako je kazala premijerka, od 2010. do 2018. godine uložile više od 800 miliona evra i zapošljavaju 11.000 ljudi.\nUkupna spoljno trgovinska razmena Srbije i Francuske u 2017. godini premašila je milijardu evra što je 12 odsto više nego prethodne godine, a istovremeno izvoz Srbije u Francusku je povećan 17 odsto, kazala je Ana Brnabić.\nPoslovni forum "Francuska-Balkan 2018" okuplja više od 400 privrednika iz Francuske, Srbije i više zemalja Jugoistočne Evrope.\nCilj skup je da se kompanijama predstave mogućnosti ulaganja i poslovanja u regionu Balkana, a privrednici će imati mogućnost da kroz direktne razgovore naprave poslovne kontakte.


EXPRES VESTI - Aktuelni trenutak je najgori mogući u odnosima Srbije i Hrvatske od završetka rata\nAktuelni trenutak je najgori mogući u odnosima Srbije i Hrvatske od završetka rata\tTanjug\t06 | 08 | 2016\tFoto.mc.rs\nBEOGRAD - Aktuelni trenutak je najgori mogući u odnosima Srbije i Hrvatske od završetka rata devedesetih, smatra Aleksandar Popov iz Centra za regionalizam i dodaje da je propušteno vreme relativno stabilnih odnosa za rešavanje svih otvorenih pitanja.\n"Imali smo jedan period relativno mirnih i stabilnih odnosa, taj period nije iskorišćen za suočavanje sa prošlošću i za rešavanje preostalih otvorenih pitanja koja se nalaze u Deklaraciji koju su potpisali Vučić i Grabar Kitarović", rekao je Popov za B92.\nKako kaže, period "čak malo i srdačnih odnosa" imali smo početkom prošle decenije i tada se krenulo u obnovu saradnje između dve zemlje, kada je rešen jedan deo otvorenih pitanja.\n"Propušteno je ogromno vreme, a zatim je došla kriza u Evropi. Propustili smo 20 godina, dobar deo jednog životnog veka da dovedemo stvari koliko toliko u normalu. Ima dovoljno zapaljivog materijala na površini i samo je pitanje kada će koja iskra da zapali koji deo i kada će to da bukne", smatra Popov.\nPrema njegovim rečima, do sada je jedini korektiv bila EU, koja je zemlje kandidate "terala da se uljude".\n"Međutim, pokazalo se da je Hrvatska čim je ušla u EU promenila način ponašanja, jer ne postoje sankcije za tako nešto unutar EU. Evropska unija ne može da se bavi ovim stvarima, jer mora da se bavi sobom", rekao je Popov.\nIpak, on ističe da bi upozorenja iz Berlina ili Brisela primorala da se ponašanje malo promeni. "Niko ne može to da ignoriše, pa čak ni kada bi stigla neka poruka iz Brisela, jer tamošnja administracija ipak nije toliko nebitna koliko se nama nekada čini", kazao je on.\nIstiče da mnogo vremena mora da prođe da bi se neke stvari desile u regionu, a jedan od uslova je, kako kaže, da sa političke scene ode garnitura koja je odgovorna za ratove ili je u njima učestvovala.\n"Uzmimo kao uzor nordijske zemlje, koje su pokazale kako se sedam godina nakon rata može obnoviti sarađa i napraviti jedno od najprosperitetnijih područja, ne samo u Evropi veći i u svetu", rekao je Popov.\n« Beba Balašević ODGOVORILA Vučiću: Manje se bavite Tviterom, a više nasiljem SNS članova prema ženama!\t"Hoću da ostane zapisano u stenogramima da je neko pristupio ozbiljno programu vlade" »


Poslanici će legitimno zastupati interese Bošnjaka - SDA Sandžaka\nPoslanici će legitimno zastupati interese Bošnjaka\nDanas je održana Press konferencija SDA Sandžaka na kojoj je govorio Edin Gudžević, direktor Centra za komunikacije Stranke.\nGospodin Gudžević je naglasio da je konstituisanje novog saziva Narodne skupštine Republike Srbije za SDA Sandžaka važan i svečan dan.\nOd danas će predstavnici Bošnjaka u Parlamentu Srbije, po Ustavu i zakonima ove države legitimno predstavljati, zastupati i štititi interese Bošnjaka u Republici Srbiji.\n“Danas zakletvu polažu ljudi kojima je narod dao povjerenje i veliku čast da ga predstavljaju u Narodnoj skupštini Republike Srbije”, izjavio je Gudžević.\nGudžević je istakao da je “SDA Sandžaka dobila većinsku podršku Bošnjaka u Sandžaku i da će poslanici koji danas polažu zakletvu predstavljati svoj narod u Skupštini Republike Srbije”.\nPoslanici SDA Sandžaka koji će danas polagati zakletvu i predstavljati Bošnjake u Republičkom parlamentu su predsjednik Stranke demokratske akcije Sandžaka Dr Sulejman Ugljanin, Enis Imamović i Sabina Dazdarević.\nNa novinarsko pitanje da prokomentariše skorašnje natpise u listu ”Alo”, Gudžević je rekao:\n„Jučerašnje saopštenje je siže i odgovor na sva novinarska pitanja i novinarsku nervozu. Sve što vas zanima možete uzeti iz izjava koje je predsjednik SDA Sandžaka Dr Sulejman Ugljanin dao televizijama B92 i Prva, kao i dnevnom listu ALO”.